CEIP Basurto HLHI: 2017\nOporrak hasi dira, baina ez dugu urtea bukatuko Gabonetako jaialdiko argazki eta bideoak ikusi barik, ezta?\nHementxe gertatutako guztiaren berri!\nZorionak eta urte berri on denoi!!!\nEgilea: Basurto eskola ordua: 11:50 iruzkinik ez:\nEtiketak: Argazkiak, Bideoak, Gabonak, Orokorra\n2017(e)ko abenduaren 20(a), asteazkena\nEuskararen eguna 2017 (2)\nHementxe duzue falta ziren bideoak: Gymkana, diskodantza eta haur hezkuntzako antzerkia.\nEgilea: Basurto eskola ordua: 22:08 iruzkinik ez:\nEtiketak: Bideoak, Euskararen Eguna\nIgo dezagun euskara gailurrera!\nAtzo, Bilboko Udalaren eskutik, eta euskara sustatzeko helburuarekin, Athleticeko Aitziber Juaristi futbolaria gure eskolara etorri zen. Ez zen bakarrik etorri, ez, Koikili ere hurbildu zitzaigun.\n5.mailako ikasleek, futbolari bi hauekin hitzaldi-elkarrizketa euki zuten. Oso gustora egon ziren.\nEgilea: Basurto eskola ordua: 20:03 iruzkinik ez:\nEtiketak: 3. Zikloa, Euskararen Eguna, Kanpainak\n2017(e)ko abenduaren 18(a), astelehena\nZer kolorekoa da haragi kolorea?\nAntropologo batek joko bat proposatu zien tribu afrikar bateko umeei. Frutaz betetako saski bat zuhaitz baten alboan jarri zuen, eta lehena iristen zena, fruta guztiak irabaziko zituela esan zien. Umeak korrika egiteko seinalea eman zuenean, eskutik heldu ziren eta denak batera korrika egin zuten; ondoren, elkarrekin eseri ziren sariaz gozatzeko.\nGaldetu zietenean ea zergatik egin zuten korrika denak batera, bakar batek fruta guztia irabazteko aukera edukita, hau erantzun zioten: UBUNTU!! Zelan egongo da gutako bat pozik beste guztiak triste baldin badaude?\nUBUNTU Zhulú eta Xhosa kulturan zera esan nahi du: "NI NAIZ GU GARELAKO" eta pertsonen leialtasuna, eta hauen arteko erlazioetan bideratutako arau etiko hegoafrikarra da.\nLan honekin, 4.mailakook ikusgai egin nahi dugu, ikasgela guztietan dugun kultura, hazpegi eta koloreen aniztasuna, hau aberasgarria den zerbait bezala ikus dezagun.\nEzabatu ditzagun "HARAGI KOLOREKO MARGOAK" bezalako adierazpenak!\nEgilea: Basurto eskola ordua: 16:29 iruzkinik ez:\nEtiketak: 2. zikloa, Proiektuak\n2017(e)ko abenduaren 14(a), osteguna\nAurten ere, Euskararen Nazioarteko Eguna ospatu dugu eskolan. Nahiz eta euripean pasatu, goizez, antzerkia, gymkana, txandapasa....hainbat ekintza egin genituen, eta arratsaldez, prestatutako abestia, "Euskal Herrian euskaraz"dantzatu genuen.\nHona hemen, momentuz, egun horretako argazkiak eta dantzaren bideoa. Gutxi barru argazki eta bideo gehiago.\nIkasle, irakasle, eta parte hartu zuten gurasoei, mila esker!\nEgilea: Basurto eskola ordua: 20:30 iruzkinik ez:\nEtiketak: Argazkiak, Bideoak, Euskararen Eguna\n2017(e)ko abenduaren 7(a), osteguna\nAzaroak 25, 4.d.2 gelan\nAzaroaren 25ean, genero indarkeriaren kontrako eguna ospatzen dela eta, 4.mailako gelan hainbeste ekintza burutu izan ditugu aste osoan zehar.\nPublizitate eta aldizkari sexistak aztertu ditugu, hizkuntzaren erabilera ez sexista landu dugu, estereotipo sexistak identifikatzen eta apurtzen saiatu gara.\nIpuin ezberdinak entzun eta irakurri ditugu, emozioen adierazpena "emoziometro"aren bidez landu ditugu, guztion artean haziak landatu eta zaindu ditugu...\nBukatzeko gure gelako sarrera apaintzeko, artelan bat egin dugu guztion artean. Hemen duzue emaitza, eta gogoratu MINIK EZ!!!\nEgilea: Basurto eskola ordua: 16:16 iruzkinik ez:\nEtiketak: 2. zikloa, Argazkiak, Proiektuak\n1. zikloak askaria prestatu du.\nAzkenik dastatu ditugu, marrazki, argazki eta parkean topatutako fruituak.\nUdazkenaren gaian sakonduta, dastamenarekin burutu dugu azken ikasgaia, badakizue, zentsumen honek epe luzeko memoria duela!\nMerendola otoñal del 1º ciclo.\nTras haber visto, escrito, leído y observado los frutos del otoño en diferentes soportes, por fin hemos llegado a saborearlos. El otoño y lo que de él obtenemos ha sido el tema de estudio de este trimestre.\nConocemos sus nombres y su origen, pero si lo llevamos al paladar...seguro que los recordaremos infinitamente más.\nEgilea: Basurto eskola ordua: 16:07 iruzkinik ez:\nEtiketak: 1. zikloa, Bideoak, Proiektuak\n2017(e)ko azaroaren 20(a), astelehena\nBasurto ikastetxea "Haurtzaroarekiko Hiri Lagunkoia" proiektua\nGaur, Bilboko udaletxean "Haurtzaroarekiko Hiri Lagunkoia" proiektuari hasiera eman zaio. Hortxe, gure ikastetxeko, Lucia, Albert, Jurgi eta Micaela egon dira. Proiektu honen helburuetariko bat, Bilboko alkateak esanda "Haurrei entzutea, haien iritzia aintzat hartuzea hiria eraikitzeko eta gobernatzeko, eta haien begirada txertatzea Udalaren erabakietan...".\nHauxe, lehengo pausua besterik ez da izan.\nEITB 2an, Teleberrian ateratako berria\nEgilea: Basurto eskola ordua: 19:31 iruzkinik ez:\nEtiketak: 3. Zikloa, Bisitak, Proiektuak\n2017(e)ko azaroaren 15(a), asteazkena\nAtzo, 6.mailako ikasleok, musikan lantzen ari garen OPERA proiktuaren barruan, Euskalduna Jauregira joan giñen backstage ezagutzera. Bertan, jostundegia, makillajea, koru eta bakarlarientzako aldagelak, agertokia, atrezzoa...gauza pilo erakutsi eta azaldu zizkiguten.\nOrain, aurre entsegura joatea bakarriik falta zaigu. Ea gutxi barru deitzen diguten!\nEgilea: Basurto eskola ordua: 09:45 iruzkinik ez:\nEtiketak: 3. Zikloa, Bideoak, Bisitak, Proiektuak\nMunduko zuhaitz eta hegaztiak gurean\nAurreko azaroaren 2an, 1.ziklokook Doña Casilda parkera hurbildu giñen.\nBertan dauden zuhaitzak eta hegaztiak hautemanda, bazter ezberdinetako eskulturak ikusi genituen. Hostoak ere batu genituen, gelan liburuxka egiteko asmoz.\nHurrengoan bai izango dugula zabuetarako astia!\nEl pasado 2 de noviembre, el alumnado de 1er ciclo nos acercamos al parque de Doña Casilda a reconocer las distintas especies de árboles y aves que alli residen. También recogimos hojas para elaborar un cuaderno en clase.\nNos fuimos sin poder disfrutar de los columpios, a ver la próxima si lo conseguimos!\nEgilea: Basurto eskola ordua: 09:37 iruzkinik ez:\nEtiketak: 1. zikloa, Bideoak, Bisitak, Proiektuak\n2017(e)ko azaroaren 14(a), asteartea\nUrriaren 24an, 4.mailako ikasleok Gorbeiara txangoa egin genuen. Goizean Parke Naturaleko Interpretazio Zentrora joan giñen. Bertan, erakusketa eta ikus-entzumenezko hainbat ekintza burutu genituen.\nOndoren, Saldropo mendi ibilbidea egin genuen. Ibilbidean bizidunen arteko erlazioa eta beraien ezaugarriak ikertu genituen. Euskal Mitologiako kondairak kontzatzen zizkiguten bitartean.\nGorbeiako begiraleekin azken froga, jolas erraldoia egin ostean, piknik-gunera hurbildu ginen guztiok elkarrekin bazkaltzeko.\nTxango osoan zehar natura errespetatu genuen, NATURA MAITE DUGULAKO!\nEgilea: Basurto eskola ordua: 14:56 iruzkinik ez:\nEtiketak: 2. zikloa, Txangoak.\n2017(e)ko urriaren 26(a), osteguna\nBilboko txangoaren kronika\nLast week the sixth graders took a tour around Bilbao to see some of the most significant and interesting buildings in the city. We visited the Arriaga theatre, the City hall, the Guggenheim Museum and San Mames Stadium. We had a great time!\nPasa den astean, 6. mailako ikasleek Bilbo inguruan txango bat egin genuen hiriko eraikin garrantzitsuenetako batzuk ikusi eta ezagutzeko. Beste batzuen artean, Arriaga antzokia, Bilboko Udala, Guggenheim museoa eta San Mames futbol zelaia bisitatu genituen.\nEgilea: Basurto eskola ordua: 15:22 iruzkinik ez:\nEtiketak: 3. Zikloa, Bisitak, Txangoak.\n2017(e)ko urriaren 18(a), asteazkena\n5.mailako ikasleek eguzki sistema lantzen ibili dira.\nHementxe duzue egindako lanaren emaitza.\nEgilea: Basurto eskola ordua: 14:43 iruzkinik ez:\nEtiketak: 3. Zikloa, Bideoak, Lanak\n2017(e)ko irailaren 5(a), asteartea\nBekak eskatzeko epea zabaltzera doa.\ninformazio guztia irakurtzeko...\nEgilea: Basurto eskola ordua: 10:50 iruzkinik ez:\n2017(e)ko irailaren 1(a), ostirala\nJaiotze erak, elikadura, ibilkera, ugalketa eta bizilekua izan dute aztergai.\nKartoizko irudiei eraginez eta testuak irakurriz, biologia gai hau landu egin dute, taldean aritu ere bai. Azkenik agerraldi batetan beste ziklokideei erakutsi diete.\nEl nacimiento, alimentación, desplazamiento, reproducción y hábitat. Estos conceptos animales han sido tratados en las lecturas que han grabado. Con imágenes recortadas en cartón y en colaboración mutua, han conseguido organizar una muestra para el resto de alumn@s del ciclo.\nEgilea: Basurto eskola ordua: 14:13 iruzkinik ez:\nEtiketak: 1. zikloa, Lanak, Proiektuak\n2017(e)ko maiatzaren 30(a), asteartea\n4.mailako ikasleak NUTRIZIO FUNTZIOA lantzen egon dira. Lan itzela egin dute, hemen duzue egindako lanaren azkenengo emaitza.\nEgilea: Basurto eskola ordua: 21:36 iruzkinik ez:\nEtiketak: 2. zikloa, Bideoak, Lanak\n2017(e)ko maiatzaren 12(a), ostirala\nLehengo ostiralean, maiatzak 5, Liburuaren eguna ospatu genuen eskolan.\nHainbat ekintza egin genituen: ipuin kontalariak, poesiak eta olerkiak irakurri, antzerkiak...\nHemen duzue egun horretako argazkiak eta bideoak.\nEgilea: Basurto eskola ordua: 11:20 iruzkinik ez:\nEtiketak: Liburu eguna\n2017(e)ko maiatzaren 2(a), asteartea\nLanbideak eta eskulanak 2. mailan\nLan honen bidez lanbideen sailkapena eta sormen plastikoa uztartu dugu.\nSarean ereduak bilatuz, eta helduon laguntzaz noski, lan sektore bakoitzeko lanbide bat maketa batean islatu dugu.Taldelanean arituz, kartoia eta plastilina erabili dugu. Bidean itzel pasatu dugu !\nHemos integrado la clasificación de los sectores laborales con la creatividad plástica. Trás buscar en la red ejemplos inspiradores, en grupos hemos plasmado una maqueta con uno de los oficios usando el cartón y la plastilina. !Y lo de siempre, hemos disfrutado en el proceso!\nEgilea: Basurto eskola ordua: 14:32 iruzkinik ez:\nEtiketak: 2. zikloa, Argazkiak, Lanak, Proiektuak\n2017(e)ko apirilaren 24(a), astelehena\nMunduko jolasak "Europa"\nOrain dela 2 ikasturte Munduko jolasak "Amerika" prestatu genuen. Proiektu honetan, jolasak, abestiak, dantzak prestatu genituen.\nAurten, Munduari bira ematen jarraitu dugu, eta aukeratutako kontinentea Europa izan da.\nProeiktu hauek aurrera eramateko lehenengo pausua umeei haien jatorria zein den galdetu, mapan kokatu, eta jolasak, abestiak, dantzak.... gelara ekartzea izan da, hortik aurrera lan ta lan.\nHementxe duzue lan guzti honen emaitza.\nEgilea: Basurto eskola ordua: 18:28 iruzkinik ez:\nEtiketak: Abestiak, Jolasak, Munduko eguna, Proiektuak\n20.Korrika Basurto eskolan\nBi urterik behin E.Herrian KORRIKA ospatzen da.\nAurten ere, eguraldiak lagunduta, ikasle, irakasle eta guraso elkartu gara EUSKARAREN ALDE KORRIKA egiteko.\nPixkanaka-piakanaka ohiturak berreskuratzen goaz, inguruko obrak amaituta daudela ikusita, kalera irten gara eskolari buelta bat eman diogularik. Primeran irten da dena!\nEa hurrengorako gure korrika txikia antolatzeko aukera dugun.\nMila esker gurekin korrika egitera animatu zineten guztiei.\nHementxe duzue egun horretako argazkiak eta bideoa.\nEgilea: Basurto eskola ordua: 17:21 iruzkinik ez:\nEtiketak: Argazkiak, Bideoak, Korrika\n2017(e)ko martxoaren 28(a), asteartea\nJakien piramidea ikasteko modu ezberdinak daudela argi utzi digute 2.mailako ikasle eta irakasleek. Egindako lana itzela eta primerakoa izan da! Zorionak gela!\nIRUDIAN KLIKATU ETA GOZATU!\nEgilea: Basurto eskola ordua: 20:17 iruzkinik ez:\nEtiketak: Bideoak, Proiektuak\n2017(e)ko martxoaren 24(a), ostirala\nBizkaiko Foru Aldundiak antolatu dituen haurrentzako tailerren berri ematera gatoz.\nHemen informazio guztia zuen eskura.\nAprobetxatu eta izena eman!\nEgilea: Basurto eskola ordua: 16:06 iruzkinik ez:\n2017(e)ko martxoaren 15(a), asteazkena\nEgilea: Basurto eskola ordua: 10:07 iruzkinik ez:\nEtiketak: 3. Zikloa, Bideoak\n2017(e)ko martxoaren 1(a), asteazkena\nLehengo ostiralean iñauteriak ospatu genituen. Eguraldiak, azkenean, gure alde egon zen, eta nahiz eta tantatxo batzuk nabaritu, gure ekitaldia ospatzen utzi zigun.\nHemen dituzue argazkiak eta bideoak.\nDatorren urtean gehiago!\nEtiketak: Argazkiak, Bideoak, Iñauteriak., Orokorra\n2017(e)ko otsailaren 22(a), asteazkena\n3 urteko trogloditak\nIñauterietan trogloditaz mozorrotuko garenez, 3 urteko umeak lan eta lan ibili gara.\nAsko ikasi eta ondo pasa dugu!!.\n1- Kobazuloa prestatzen\n2- Informazioa biltzen eta ordenatzen\nEgilea: Basurto eskola ordua: 13:29 iruzkinik ez:\nEtiketak: Haur Hezkuntza, Iñauteriak., Proiektuak\n2017(e)ko otsailaren 10(a), ostirala\nAcrosport 6. B\nEgilea: Basurto eskola ordua: 13:09 iruzkinik ez:\n2017(e)ko otsailaren 6(a), astelehena\nEskolako webgune berria\nAzkenengo hilabeteetan, eskolako webgune berria sortzen ibili gara. Lan handia izan da, eta lan handia dugu aurretik, baina ilusioz hasten dugu etapa berri hau.\nIkastetxeko blogarekin batera, eskura eukiko duzue, beharrezkoa den informazioa guztia, behintzat hori izango da gure intentzioa.\nZuen gustokoa izango dela espero dugu!\nEn los últimos meses hemos estado trabajando en la nueva web de la escuela.\nHemos realizado un gran trabajo y más que tenemos por delante. Nuestra intención es que, junto con el blog, tengáis a mano toda la información necesaria.\nEgilea: Basurto eskola ordua: 20:44 iruzkinik ez:\nOtsailaren 1ean, 2.mailako lagunak Bilboko Suhiltzaileen parkera hurbildu ziren.\nHan Isabelen azalpenez, estatuko lehen emakume suhiltzailea, haien eguneroko tresnak, kamioiak eta egitekoak ezagutu zituzten.\nLabirinto batetik ibili ziren elkarlana bultzatzeko ekintza batetan , haien kaskoak jantzi zituzten, eta azkenik gimnasioan olgatu ziren haien entrenamendu tramankuluez.\nLos/as alumnos/as de 2º se acercaron al parque de bomberos de Bilbao el primer día de febrero. Allí fueron recibidos por Isabel, la 1ª mujer bombera del estado, la cual les explicó con simpatía los distintos artilugios y vehículos que usan en su rutina laboral.\nJugaron en un laberinto con la consigna del trabajo en equipo, posaron con los usuales cascos inífugos y por último se divirtieron en el gimnasio donde se preparan físicamente.\nEgilea: Basurto eskola ordua: 12:12 iruzkinik ez:\nEtiketak: 2. zikloa, Argazkiak, Irteerak\n2017(e)ko otsailaren 4(a), larunbata\nAgate Deuna 2017\nAurten ere, Agate Deuna ospatu dugu eskolan, eta patioan ez ezik, kalera ere irten gara.\nHemen dituzue eguneko argazkiak eta bideoa.\nEgilea: Basurto eskola ordua: 13:45 iruzkinik ez:\nEtiketak: Agate deuna, Bideoak\nMatrikulazio epea zabaltzear dago, eta gauzak argitzeko asmoz, hementxe dituzue kontutan hartu beharreko hainbat epe.\nAldi berean, eta honekin lotuta, ikastetxeko ate irekietako eguna noiz izango den atxikitzen dizuegu.\nEn los próximos días se abrirá el plazo de matriculación para el curso 17-18. Con el fin de facilitar este trámite, a continuación podréis ver las fechas a tener en cuenta.\nAprovechando estos días, os invitamos a el día de puertas abiertas que se realizará en la escuela.\nEgilea: Basurto eskola ordua: 16:15 iruzkinik ez:\nEtiketak: Matrikulazioa, Orokorra\n2017(e)ko urtarrilaren 19(a), osteguna\nBasurtuko 3. zikloko ikasleok gehiegizko pisuari aurre egitekoaren alde gaudenez, LISA proiektuan parte hartzen ari gara. Hementxe dauzkazuen argazkiak abiapuntua izan zen; handik geroztik denok mendiLISAzaleak gara, eta batzuk Everest mendia igotzeko prest daude. Eutsi goiari!!\nEgilea: Basurto eskola ordua: 22:04 iruzkinik ez:\nEtiketak: 3. Zikloa, Argazkiak, Proiektuak\nHaloween dela eta 2.D.2 ko lagunek esku jolas bat eta Pirritx eta Porrotxe eta Marimototsen kanta bategaz egindako koreografia erakutsi zieten beste geletako lagunei.\nTestuak eta pausuak ikasteaz gain izugarri ondo igaro zuten.\n2017(e)ko urtarrilaren 17(a), asteartea\nHementxe dituzue 6. Dko ikasleek laborategian egindako azken lanak.\nSUMENDIAK, erupzio eta guztiz ikusi zuten.\nZorionak, lan ederra egin dutelako!!\nEgilea: Basurto eskola ordua: 14:49 iruzkinik ez:\nUrte berriarekin gabonetako argazkiak igotzeko momentua euki dugu. primeran pasatu genuen. Gozatu!\nEgilea: Basurto eskola ordua: 13:32 iruzkinik ez:\nEtiketak: 1. zikloa, 2. zikloa, 3. Zikloa, Argazkiak, Gabonak\nBasurto ikastetxea "Haurtzaroarekiko Hiri Lagunkoi...


Eulalia Abaitua argazkilariaren lanak, Bilboko Euskararen Etxean | Nontzeberri\nHasiera/ARTEA/Eulalia Abaitua argazkilariaren lanak, Bilboko Euskararen Etxean\nEulalia Abaitua argazkilariaren lanak, Bilboko Euskararen Etxean\nEstereoskopiak: 16 + 16 izenburua du Bilboko Euskararen Etxean ikusgai dagoen Eulalia Abaitua argazkilariaren erakusketak. Irailera bitartean baduzue ikusteko aukera. Erakusketa zabalik egongo da irailera arte.\nBilboko Euskal Museoak biltzen duen Eulalia Abaituaren (Bilbao, 1853-1943) argazki-artxiboaren inguruan eginiko egitasmoa berezia da Estereoskopiak 16+16.\nAzkue Fundazioaren arabera, “erakusketa bi edukiren arteko batuketa da: iragan bisuala, hiru dimentsioko betaurrekoekin ikusiko duguna, eta ahozko orainaldia, audiogidekin femenino pluralean entzungo duguna”.\nLehenengo zatian Abaituaren lanak jasotzen dira. “Anaglifo kopiak dira, hain zuzen ere, erliebezko irudiak retro argiztaturiko pantailen barruan erreproduzitzeko teknika; irudi tridimentsional gisa ikusteko”.\nBigarrenean, berriz, ahozko testigantzak biltzen dira, irudi horiek hainbat emakumeren sortzailerengan eragindako hitzak edo kontakizunak, tartean, Katixa Agirre, Uxue Alberdi, Aurelia Arkotxa, Yolanda Arrieta, Leire Bilbao eta Itxaro Borda. “Irudiei aurre egin behar izan diete, eta betaurrekoak jantzita, haiei begira, kontakizunak sortu dituzte”.\nInformazio gehiago: Azkue Fundazioa


Baldintzak - EHUDENDA\nAgiri honen bitartez, Bizkaiko Leioa udalerriko (48940) Sarriena Auzoa z/g helbidea daukan EHU DENDAren (aurrerantzean, Denda) jabetzakoa den www.ehudenda.eus webgunera sartzen diren ERABILTZAILEENTZAKO Erabilera Baldintza Orokorrak ezartzen dira.www.ehudenda.eus webgunera sartzeak Erabilera Baldintza Orokor hauek erabat onartzea dakar.\nErabilera Baldintza Orokor hauek zein Dendaren webgunean erabiltzailearen esku jartzen diren zerbitzu anitzen Kontrataziorako Baldintza Orokorrak etengabe daude ikushai Dendaren titularitatekoa den http://www.ehudenda.eus webgunean; erabiltzaile oroko artxibatu eta inprimatu ditzake eta, beraz, aldez aurretik webgunearen erabilera baldintzen eta zerbitzu anitzak emateko oinarri izango diren kontratazio baldintzen informazioa izan dezake.ERABILTZAILEAK erosten dituen produktuei dagokienez, erosketa egiterako unean edo, nolanahi ere, hogeita lau orduko gehienezko epearen barruan, Dendak faktura justifikatzailea bidaliko du KONTRATATZAILEAK, erabiltzaile gisa erregistratzeko bete duen inprimakian harremanetarako bide nagusi gisa eman duen helbide elektronikora, erositako produktuaren edo produktuen deskribapenarekin eta produktuon kostuarekin (zergak banakatuta adieraziz, zergarik aplikatu behar izanez gero).Halaber, KONTRATATZAILEAK, bere eremu pribatuan, eskuragarri izango ditu honako Baldintza Orokorrak zein Kontrataziorako Baldintza Orokorrak; baita kontratatuta dauzkan zerbitzu zehatzei buruzko xehetasunak eta horien indarraldia ere, ordainketak egiaztatzen dituzten fakturekin batera.Baldintza Orokor hauen edo Kontrataziorako Baldintza Orokorren edozein aldaketa egingo balitz, argi eta garbi erakutsiko litzateke webgunean (http://www.ehudenda.eus), eskuratzeko erraza den leku batean.Aurrez adierazitako dokumentazio guztia inprimatu eta artxibatu egin ahal izango du KONTRATATZAILEAK eta edozein unetan eskatu ahal izango du posta elektroniko bidez, harremanetarako inprimakia erabiliz.\n2. www.ehudenda.eus WEBGUNEAREN XEDEA\nDendaren webgunea Euskal Herriko Unibertsitatearen sustapen-produktuak eskaintzeko sortu da.\nwww.ehudenda.eus webgunea erabiltzeko ez da nahitaezkoa izena ematea edo ERABILTZAILEA erregistratzea; beharrezkoa izango da, baina, zerbitzuak kontratatzeko. Horretarako, ERABILTZAILEA erregistratzeko inprimakian hainbat datu sartu beharko ditu; inprimaki horretan ere jasotzen dira Erabilera Baldintza Orokor hauek (ikus Baldintza hauen 1. klausula).Dendaren webgunera sartzeko eta webgunea erabiltzeko baldintzak indarrean dagoen legeriak eta fede onaren printzipioak eraentzen dituzte; ERABILTZAILEAK webgunearen erabilera egokia egiteko konpromisoa hartzen du.Debekatuta daude, beraz, legezkotasuna eta hirugarrenen eskubideak edo interesak urratzen dituzten ekintza guztiak:intimitaterako eskubidea, datuen babesa, jabetza intelektuala?Espresuki eta irmoki, Dendak honako debekuak ezartzen ditu:\n- edozein bide erabilita, webgunean edo webgunearen bitartez, Dendaren sistemei edo hirugarrenei edozein motatako kaltea eragin diezaieketen ekintzak gauzatzea.\n- beharrezko baimenik gabe, edozein eratako publizitatea edo informazio komertziala sartzea, zuzenean edo ezkutuan; eskatu gabeko posta-bidalketa masiboak (spaming) egitea edo, sareko zerbitzariak blokeatzeko helburuz, mezu handiak bidaltzea (mailbombing). Dendaren erabiltzaile edo KONTRATATZAILE batek masiboki mezu baztergarriak bidaltzen dituenean, era horretako jardunbideen aurkako erakunde inpartzial anitzek jakinarazpenak bidaltzen dizkiote Dendari; jardunbide horrek Dendaren irudia eta prestigioa kaltetzen ditu.Dendak era horretako jakinarazpenak jasotzen baditu, jakinarazi egingo dio KONTRATATZAILEARI, jardunbide txar horiek egiteari berehala utz diezaion.Dendak ez du baloratuko KONTRATATZAILEAREN jomuga izan diren helbide elektronikoak titularren baimenarekin lortu ote dituen; jardunbide horien aurkako erakunde batek jakinarazten dion bakoitzean jardungo du ? erakunde horiek eskatu gabeko mezuak jasotzen dituzten pertsonen kexak jasotzen dituzte ? eta, beraz, KONTRATATZAILEAK ez badio horrela jokatzeari uzten, Dendak berehala etengo du zerbitzua eta amaitutzat joko du kontratua eta bere interesak defendatzeko egoki irizten dizkion legezko ekintzak erabiliko ditu.Halaber, guztiz debekatuta dago sarean arazoak edo erasoak eragiteko helburuz diseinatutako programak erabiltzea.Baita zerbitzarien segurtasuna probatzen saiatzea ere, erabiltzailearen jardunerako erabat beharrezkoa ez den edozein sarrera edo ekintza gauzatuz.Dendak edozein momentutan eten ahal izango du bere webgunerako sarbidea, legearen, fede onaren edo honako baldintza orokorren aurkako erabileraren bat hautematen badu ? ikus zazpigarren klausula.\nDendaren webguneko edukiak honakoek prestatu eta sartu dituzte:\n- Dendak erakundeak berak, barruko zein kanpoko iturriak erabiliz; horrela, barruko iturriak erabilita prestatutako edukien erantzule bakarrik egingo da Denda.\n- ERABILTZAILEEK, kolaborazioen bitartez edo edukiak borondatez sartuz; kasu horretan, erabiltzaileak izango dira erantzule bakarrak eta Dendak ez du eduki horien ondorioz sor daitekeen erantzukizunik bere gain hartuko.\n- Dendarekin zerikusirik ez duten pertsona fisikoek eta juridikoek, webgunean zuzenean sartzen diren kolaborazioen bitartez edo esteken edo link-en bitartez; kasu horietan, pertsona horiek izango dira era horretan sartutako edukien erantzule bakarrak eta Dendak ez du inolako erantzukizunik bere gain hartuko.Gainera, Dendaren webgunearen bitartez, Dendaren zein hirugarrenen produktuak eta zerbitzuak jartzen dira ERABILTZAILEAREN esku, komertzializatzera bideratuta daudenak eta Baldintza Orokorrak zein bakoitzaren baldintza partikularrak bete beharko dituztenak.\nDendak ez du bermatzen kanpoko hirugarrenek eskainitako zerbitzuei buruzko edukiak egiazkoak, zehatzak edo eguneratuak direnik eta ez du bere gain hartuko hirugarren horiek eskain ditzaketen zerbitzuen ezaugarrietan jaso daitezkeen hutsen edo akatsen ondorioz sor daitezkeen kalte edo galeren erantzukizunik.\nBere webgunean Dendaren webgunerako esteka edo lotura bat ezarri nahi duen ERABILTZAILEAK ez du webgunean jasotzen diren informazioen, zerbitzuen edo produktuen legez kanpoko edo fede onaren aurkako erabilerarik egingo; hain zuzen ere, bere webgunean esteka sartzen duen ERABILTZAILEAK honako konpromisoak hartzen ditu:\n- Dendaren webgunean ERABILTZAILEAREN eskura jarritako edukiak, zerbitzuak edo produktuak inola ere ez suntsitzea, kaltetzea edo aldatzea\n- Dendak bere webgune propioan Dendaren webgunerako esteka sartzen duen ERABILTZAILEAREN webguneko estekaren edo edukien ikuskapena egiten duenik ez adieraztea.Dendak inola ere ez du bere gain hartuko Dendaren webgunerako esteka edo link-a sartzen duen ERABILTZAILEAREN webgunean jasotzen diren edukien edo zerbitzuen erantzukizunik.\n- bere webgunean ezingo du Dendaren marka, izen komertziala edo beste edozein zeinu bereizgarri jarri, erakundearen aldez aurreko baimenik gabe.\n5. Dendaren ERANTZUKIZUNAK\n5.1 Akatsak konexioetan, ezustekoak eta ezinbestekoak: Denda ez da erantzule izango sor daitezkeen akatsen, sarbideko eta sistemako atzerapenen edo Internet sareko arazo orokorrekin lotuta sor daitekeen edozein anomaliaren, ezustean edo ezinbestean sor daitezkeen kausen edo aurreikusi ezin diren bestelako gorabeheren aurrean eta, beraz, enpresaren fede onari heltzen dio.Dendak, baina, gorabehera horiek konpontzen saiatzeko konpromisoa hartzen du, bere eskura dituen bitarteko guztiak jarriz eta ERABILTZAILEARI gorabeherak ahalik eta lasterren eta ondoen konpontzeko beharrezko laguntza guztia eskainiz.Halaber, Denda ez da arrazoi horien ondorioz komunikazioetan sor daitezkeen hutsegiteen, ezabatzeen edo osatu gabeko trantsizioen erantzule egiten, beraz, ez du bermatzen webgunea uneoro operatibo egongo denik, Dendari egotz ezin dakizkioken arrazoien ondorio baldin badira eta Dendak eskuragarri dituen bitartekoekin konpondu ezin badira.\n5.2 Webgunearen erabilera: Denda inola ere ez da izango KONTRATATZAILEAK egiten duen erabilera ez eraginkorragatik eta fede txarreko erabileragatik sortutako hutsegiteen edo kalteen erantzulea.Ezra Dendaren eta KONTRATATZAILEAREN arteko komunikazio faltagatiko ondorio larriagoen edo arinagoen erantzule ere, horren arrazoia posta elektronikoaren funtzionamendu eza edo KONTRATATZAILEAK, www.ehudenda.eus webgunearen erabiltzaile erregistroan, emandako datuak faltsuak izatea denean.\n5.3 Erantzukizuna: EHUDENDAK bere gain hartzen ditu eskaintzen dituen zehaztutako zerbitzuak ematearen ondoriozko erantzukizunak, erabiltzaileen esku jartzen diren zerbitzuak kontratatzeko baldintza orokorretan zehazten den bezala.\nProduktua akastuna bada, Dendak produktua konpondu, ordeztu, prezioa jaitsi edo kontratua amaitu beharko du, dagokionaren arabera; kudeaketa horiek doanekoak izango dira kontsumitzailearentzako eta erabiltzailearentzako.Dendak, entrega egiten denetik bi urteko epearen barruan adierazten diren desadostasunen aurrean erantzungo du.Kontsumitzaileak eta erabiltzaileak desadostasunaren berri izan eta bi hilabeteko epearen barruan emango beharko diote horren berri saltzaileari.\n7.1 Zerbitzua ondo erabiltzea: ERABILTZAILEAK zerbitzua ondo erabiltzeko betebeharra dauka eta, beraz, ezin du legeak debekatutako edo merkataritzako erabilerek arbuiatutako edozein jardunbidetarako fede txarrez erabili.ERABILTZAILEAK legez kanpoko edozein jarduketa eta, oro har, edozein erabilera egin duela benetan jakiten duenetik, honako Erabilera Baldintza Orokor hauek, inguruabar horien berri eskudun agintaritzari emateko eta ERABILTZAILEARI baja emateko edo Dendaren webgunerako sarbidea mugatzeko ahalmena ematen diote Dendari.ERABILTZAILEAK zuzenean kaltetutako hirugarrenek,Epaitegien edo bestelako organismoen aurrean, abiarazitako edozein erreklamazioren edo legezko edozein ekintzaren, ekintza judizialen edo epaiz kanpoko edozein ekintzaren erantzule bakarra ERABILTZAILEA izango da; hark hartuko ditu bere gain, hala badagokio, eta erreklamazioa Dendaren aurka egiten bada, honek bere gain hartu beharko lituzkeen gastu, kostu eta kalte-ordain guztiak.Halaber, eragindako kalteak edozein erako legez kanpoko jarduera dela benetan jakiten duenean, eskudun agintaritzari intzidentzia horien berri emango dio eta agintaritza horrekin kolaboratuko du, bereziki, ERABILTZAILEAK Dendaren edo hirugarrenen eskubideak edo interes legitimoak urra ditzaketen edukiak sartzen dituenean.\n7.3 Arduraz jokatzea: ERABILTZAILEAREN ardura izango da eskatzen zaizkion jarduketa guztiak arduraz gauzatzea; ERABILTZAILEA arduratsua izan behar da, bereziki, bere datu pertsonalen eguneratzeari eta egiazkotasunari dagokionez, batez ere, ERABILTZAILE gisa erregistratzeko inprimakian Dendarekiko harremanetarako bide nagusi gisa emandako helbide elektronikoari dagokionez ? ikus honako Baldintzen 7. klausula.\nDendak eta ERABILTZAILEAK kontrata ditzakeen zerbitzu anitzen indarraldian zehar sortzen diren gorabehera guztiak elkarri jakinaraztea adosten dute, ahal dela eta beste komunikaziorako beste edozein bideren gainetik, posta elektroniko bidez.Komunikazio horietarako Dendaren helbidea info@ehudenda.eus izango da eta KONTRATATZAILEARENA, berriz, www.ehudenda.eus webgunean Dendaren erabiltzaile-erregistroaren inprimakian ematen duena.ERABILTZAILEAK helbide elektroniko hori operatibo izateko eta, beharrezkoa izango balitz, eta komunikazioak jasotzen jarraitu ahal izateko, bere eremu pribatutik aldatzeko konpromisoa hartzen du.Nolanahi ere, presazko edozein arazo edo hutsegite gertatuko balitz, komunikazioak telefonoz, faxez, postaz, mezularitza bidez edo lortu nahi den helbururako egokia den bestelako edozein sistemaren bitartez egingo dira.Hala ere, komunikazioetarako lehentasunezko bidea posta elektronikoa izango da; Dendak ez du bere gain hartzen ERABILTZAILEAK emandako helbide elektronikoan gerta litekeen edozein akatsen edo posta ez kontsultatzearen ondorioen gaineko inolako erantzukizunik.Alde bietako bakoitzaren ardura izango da egiten diren komunikazioen kopiak zaintzea eta gordetzea.\nDenda marka erregistratua da.Debekatuta dago, Dendaren berariazko baimenik gabe, Denda marka ? izena zein logotipoa barne ? edozein modutan erabiltzea.Eskubide guztiak erreserbatuta daude.Gainera, Dendaren webguneak ? eduki propioak, programak eta diseinua ?egile-eskubideen babes osoa dauka; guztiz debekatuta dago, Dendaren berariazko baimena izan ezean, babestutako elementu horiek guztiak erreproduzitzea, komunikatzea, banatzea eta eraldatzea.\nBaldintza Orokor hauek Espainiako Legeek eraentzen dituzte.Hain zuzen ere, honakoak bete behar dituzte: Kontratazioaren Baldintza Orokorrei buruzko apirilaren 13ko 7/1988 Legean xedatutakoa; 26/1984 Lege Orokorra, uztailaren 19koa, Kontsumitzaileen eta Erabiltzaileen Defentsarakoa; 1906/1999 Errege Dekretua, 1999ko abenduaren 17koa, kontratatzeko baldintza orokorrekin Kontratazio Telefonikoa eta Elektronikoa arautzen duena; 15/1999 Lege Organikoa, abenduaren 13koa, Datu Pertsonalen Babesari buruzkoa; 7/1996 Legea, urtarrilaren 15ekoa,Txikizkako Merkataritzaren Antolamenduari buruzkoa; eta 34/2002 Legea, uztailaren 11koa, Informazio Gizartearen eta Merkataritza Elektronikoaren Zerbitzuei buruzkoa.Baldintza orokor hauen ondorioz sor daitekeen edozein eztabaida edo gatazka ebazteko eskumena KONTRATATZAILEAREN bizilekuari dagokion Epaitegiak edo Auzitegiak izango du, kontratatzailea kontsumitzailetzat jotzen bada.Bestela, Gironako Epaitegiek edo Auzitegiek izango dute ebazteko eskumena eta KONTRATATZAILEAK espresuki uko egingo dio egoki dakiokeen beste edozein foruri.\nAgiri honetako edozein klausula baliogabetzat deklaratzen bada, gainerakoek indarrean jarraituko dute eta aldeen borondatea eta baldintza hauen helburua bera kontuan hartuta interpretatuko dira.Kontratu hau gaztelera hutsez egiten da.Baliteke Dendak ez erabiltzea agiri honetan ematen zaizkion eskubide eta ahalmenetako batzuk; horrek ez du esan nahiko, inola ere, horiei uko egiten dienik, Dendak espresuki hori aitortzen ez badu, behintzat.


Tatuaje Osagarrien Fabrikatzaileak, Hornitzaileak - Txinako Tatuaje Osagarrien Fabrika\nTatuajeen Transferentzia Termikorako Makina (1) Eragozpenik gabeko eragiketak –faxak bezalaxe funtzionatzen du (2) Unitate trinkoak ez du leku baliotsua hartuko tatuaje-estudioan (3) Laburtu irudian larruazala zuzenean marrazten emandako denbora (4) Utzi eskuratu irudi zoragarri eta banatu gabea (5) Egin zure tatuajea eraginkorragoa (6) USB bateragarria, zure ordenagailuan gordetako irudiak eta kopiak inprimatu ditzake (7) Erraz hartzeko, arina, prezio onean, altua kalitatea (8) Stock osoa denbora guztian Ezaugarriak: 1.Porta ...\nErabili eta botatzeko babes poltsa urdina, tatuaje-klipetarako kablearentzako\nErabili eta botatzeko erabil daitekeen plastiko urdin medikoa. Erabilera praktikoa eta sanitarioa da. Eskuragarri dituzun klipetarako kendu eta botatzeko poltsak. Eragin ezazu zarata modu eraginkorrean makina lanean ari denean. Tatuajearen tintak eragindako alergia eta hantura edo bestelako ondorio txarrak ekiditea. 125 pieza tatuatzeko makina lokarrizko mahukak denbora luzez erabil daitezke. Zehaztapena: Elementu mota: Tatuaje Makina Klip Kablearen Mahuka Produktuaren Materiala: Mediku Plastikoa Kolorea: Urdina Paketearen neurria: Gutxi gorabehera. 50 * 114 ...\nTatuajeen zainketa filma Transpiragarria, iragazgaitza, malgua Produktuaren deskribapena 1. Airearen iragazkortasun ona, prebenitu gurutze infekzioa bakterioetatik. 2,24 ordu Oxigenoaren xurgapena handitzeko, osatu azkar film babesgarria. 3. Babestu tatuajearen azalera, eragotzi kanpoko bakterioak tatuajearen zaurian sartzea. 4. Laminatze metodoa erraza da, produktuak 3 geruza ditu, lehen geruza desegin eta jarri 5. Bigarren geruza larruazalean eta, ondoren, goiko geruza desegin ondo dago. 6. Oro har, erabili 3 egunetan, uretan ...\nKalitate handiko difusorea estutu garbiketa tatuaje botilak 250ML 500ML tatuaje hornidura xaboia botila berdea\nXaboi berdearentzako tatuaje difusorea estutu botila Tatuaje tinta garbitu alkoholaren aurkezpenak: mota desberdinetako aspertsore burua, tapoi gorria, tapoi zuria Tatuaje garbiketa estutu botila Alboko horma lodiagoarekin egokia Xaboia berdea edo alkoholaren beharretarako egokia spray botilaren ordezko bikaina, aireko kutsadura murrizteko. tatuatzaileak Materiala: ABS Edukiera: 250ml; 500 ml pakete bakarreko tamaina: 20X10X10 cm inguruan Kolorea: zuria, zuria eta gorria 250 ml / 8,5 oz LDPE garbi garbitzeko botila plastikozko estutu tatuaje botila ...\nTatuajerako hornidura Osagarriak Tinta gardena Kopa XL / L / M / S oinarriarekin Makillaje iraunkorra Tinta autonomoa\n- Material handi, ertain eta txikien hiru modelo daude - Materiala: plastiko gardena - Tamaina txikia: ∅11 * 10 mm (1000pcs / poltsa) - Tamaina ertaina: ∅14 * 12 mm (1000pcs / poltsa) - Handia tamaina: ∅17 * 14 mm (1000pcs / poltsa) - Tamaina oso handia: ∅20 * 17mm (500pcs / poltsa) NEURRIAK - 4 tamaina: # 11 Txikia # 14 Ertaina # 17 Handia # 20 Estra handiko tatuaje tinta edalontziak txapelak. # 11 1000pcs txiki poltsa bakoitzeko; # 14 ertaina 1000pcs poltsa bakoitzeko; # 17 1000pcs handi poltsa bakoitzeko; # 20 Extra handi 500pcs poltsa bakoitzeko 1000pcs botatzeko ...\nTatuaje tinta edalontziak hornidura Profesionalen tatuajerako osagarri iraunkorra oinarririk gabe\n1. Quanlity handiko prezio baxuko tinta edalontziak. 2. Erabili eta botatzeko tintazko edalontziak, tatuaje artista profesionalentzat. 3. Tatuaje eta makillajeetarako pigmentua edo tinta edukitzeko erabiltzen da. 4. Garbitzeko eta gordetzeko erraza. Kolorea: zuria, horia Neurria: Txikia, Ertaina, Handia (8mm, 11mm, 15mm) Pisu erreala: 170g / poltsa tamaina txikia 320g / poltsa tamaina ertaina 480g / poltsa tamaina handia Paketeak barne hartzen ditu: 1000 pieza / poltsa ★ KOPA NEURRIAK - Hau da # 9 mm-ko tatuaje tinta edalontziak txapel txikiak; 3 neurri # 9 # 13 # 16 aukeratzen baduzu (tamaina ez nahasia) ★ PAKETAK QU ...\nMagic 5CM Grips Estalkia Atxikidura Elastikoa Estalkiak eta botatzeko tatuajeak Banda\nTatuaje magikoaren estalkia / benda Sarrerak: 5,0 cm-ko estalkia, edozein tamainarako jantzia, edozein estilotako heldulekua Kolore ugari eskuragarri. eskaera egiten duzunean, utz iezaguzu zein kolore gustatzen zaizkizun. Erabilera botatzekoa, segurtasuna, osasuna, ingurumena, erosoa! Funtzionamendua erraza da, erabiltzeko erraza, denek kudeatu dezakete. Materiala Ehundutako ehunak Kolorea Gorria, Urdina, Beltza, Berdea, Kamuflaje Kola Latex edo Latexik gabeko Zabalera 5 cm Ezaugarria Ezaugarri malgua eta arina Erabilera tatuajearen inguruan ...\nTatuaje Gardena Tinta Puntudun Botila Pigmentua Plastikozko Botila Hutsak 0,5 oz 1 oz 2 oz 3 oz 4 oz\nProduktuaren izena: Tatuaje Tinta Botila Plastikozko Puntadun Botila Kolorea: Gardena Materiala: Plastikoa Pisua: 0,02KG Bolumena: 15/30/60/90 / 120ML Erabilera: Tatuaje, Makillaje iraunkorra NEURRIA: 15ML 30ML 60ML 90ML 120ML Plastiko hutsa Tatuaje Tinta Pigmentu argia Botila Hornidurak Plastikozko Tatuaje Tinta Pigmentua Botila Erabilgarria, nahi duzun pigmentu guztia instalatzeko egokia den tinta instalatzeko erabil daiteke. Deskribapena: Elementu mota: Tatuaje Tinta Botila Kolorea: Irudien antzera. Gure Tatuaje Hornigaiak Beharrezkoak dira Profesional onduentzako ...\n1. Kalitate handiko materialez egina, tatuajeetarako nahikoa iraunkorra. 2. Ezin hobea pigmentua edo tinta tatuatzeko jartzeko. 3. Erabilera profesionala zein etxeko erabilerarako egokia. 4. Diseinu paregabeak eta itxura ederrak etxeko apainketarako partida polita bihurtzen dute. 5. Kolorea: Beltza, zilarra MOLONG TATTOO SUPPLY enpresak urte asko daramatza kalitate bikaineko handizkako tatuaje hornidurak fabrikatzen. Tatuajeak pertsona batengan inpresio positiboa bakarrik uztea nahi dugu. Saloietako artista askok ohi zuten ...


Japoniak eta Senegalek berdindu egin dute, neurketa borrokatu batean | Kirola | Berria\nJaponiak eta Senegalek berdindu egin dute, neurketa borrokatu batean\nBi taldeak dira H multzoko buru, launa punturekin.\nTakashi Inui japoniarra, Moussa Wague jokalari senegaldarrari iskin egin nahian. / Roman Pilipey/EFE\nNeurketa parekatua eta emozioz beterikoa jokatu dute Japoniak eta Senegalek azken unera arte. Bi aldiz aurreratu da Senegal markagailuan, eta beste horrenbestetan berdindu du partida Japoniak.\nManek sartu du lehenengo gola, 11. minutuan; Kawashima atezainaren aldaratzea errematatu du sarera aurrelari senegaldarrak. Inui Eibarko jokalari ohiak egin du banakoa, 34. minutuan. Nagatomok utzitako baloia ederki jarri du zutoinaren ondoan. Berdinduta iritsi dira bi taldeak atsedenaldira.\nBigarren zatian ere lehia gogorra izan da, eta Senegalek lortu du berriz ere aurreratzea. Waguek jaurtiketa gurutzatu batekin gainditu du Kawashima, 71.ean. Bi minitura irten da zelaira Honda Milan taldeko erdilaria, eta hark egin du binakoa, 78.ean. N'Diaye atezainaren irteera okerrari esker, bigarren zutoinean bakarrik errematatu du.\nPuntu bana eskuratu dute Japoniak eta Senegalek, eta azken jardunaldian borrokatu beharko dute final-zortzirenetara iristeko.


Blogari ona, twitterlari eskasa | Faroa\nTwitterlari gorra →\nAspalditxo irakurtzen dut Enrique Dans-en bloga, informazio asko eta hausnarketa interesgarriak ematen baititu, batez ere teknologia berrien inguruan. Twitter-en ere, badut haren aditzerik, abendua ezkero-edo jarraitzen natzaio-eta.\nBaina Twitteren ez da bat ere interesgarria Enrique Dans. Bere Blackberry telefonoa erabiltzen du era honetako mezuak bidaltzeko:\nLlegando a la T4\nLlegando a mi hotel en Düsseldorf\nA dormir… Buenas noches!\nErabiltzen du Twitter bere GPSa balitz bezala. Baina horrek niri ez dit ezer eskaintzen. Beraz, ezabatu egin dut nire Twitter kontuan.\nKategoria: Sailkatugabeak Etiketak blogak, dans, twitter. Gorde lotura.\n3 Responses to Blogari ona, twitterlari eskasa\n2009(e)ko martxoaren 2a 8:50\nnik ere ezabatu nuen, bere egozentrismoaz nazkaturik. Horrelako kasu asko dago Twitterrean, zoritxarrez.\n2009(e)ko martxoaren 2a 10:42\nGogor samarra iruditu zait Dans-i buruzko iruzkin hau. Norbait izen-deitura eta guzti sarean kritikatzea ondo pentsatu beharreko zerbait izan beharko luke nire ustez.\nInork ez digu esaten nor segitu behar dugun blogetan edo twitterren, ni neu harritzen nau zenbatek segitzen nauen twitterren (oso gutxik baina gehiegik nire gusturako) jolasteko baino erabiltzen ez dudala kontuan hartuta.\nIKTen erabileran aditu izanik ere, berak nahi duen eran erabil dezake bere twitterra nire ustez, publikoki egozentriko nazkagarritzat salatua izan gabe. Batek daki, beharbada erabiltzen du bere lagunekin konektatua sentitzeko. Inork ez du inor behartzen inorren twiteoak segitzera, azken batean.\n2009(e)ko martxoaren 4a 23:02\nNik ez dut Enrike ezagutzen bere pertsonalitateari buruz iritzi bat emateko eta ez dut uste bere blog edo twitterra dena esaten duenik.\nHorregatik, berari buruz horrelako kalifikazioak, juan luis, gehiegitxo iruditzen zait. Dena den, azken batean zure iritzia da.\nEta denok dugu aukera jarraitu edo ez jarraitzea.\nNire ustez blogosferan bere izena lortu du eta nahiz eta esaten duen guztiarekin ados ez egon, bere meritua ere aitortu behar zaio.\nNahiago ditut bere alde positiboekin gelditu, negatiboak kritikatzea baino 😉


Bizkaiko kirol-lokal eta zelaien aurreakordioa sinatu da - leihoa.info\n2020 February 23, Sunday 2020 February 24, Monday adminLeioa, Sarrera\nBizkaiko kirol-lokal eta zelaietako hitzarmena berritzeko aurreakordioa sinatu da asteon. LAB, CCOO eta UGTk adostu aurreakordiora ELA ere batu da, horrela, sektoreko langile guztien gehiengo osoa lortuz.\nLAB sindikatuak “sektoreko langile guziak zoriondu” nahi izan ditu “egin duten lanagatik, honek ekarri duelako horren premia zuen sektore bat esnatzea. Oraingoan ere argi geratu da berriro borrokatzeak merezi duela”, adierazi du sindikatu abertzaleak. LABek aurreakordioaren lorpenak ere zerrendatu ditu: soldata-igoera (KPIaren araberakoa izango da 2018 eta 2019rako, eta KPI gehi %0,75ekoa 2020, 2021 eta 2022rako); lanaldia murriztea (urtean 50 ordutan, 1.660 ordutakoa izango da 2022an); 2021ean gutxieneko soldata 1.200 eurotakoa izatea (16 pagatan); jai-egunetako plusak gora egitea (15 eurotakoa 2020an, 18koa 2021ean eta 20koa 2022an); gaukotasuna lehen ordutik aurrera ordaintzea; borondatezkoa izatea Eguberri eta Urte Berri egunetan lan egitea; aintzinekotasuna hobetzea; urtean 12 ordu izatea klaseak prestatzeko; eszedentzien aukera 10 urtetatik 12 urtetara pasatzea; laneko jantzietan hobekuntzak eta bakanteak estaltzeko sistema objektiboa.\nLABek dioenez, “borroka ez da bukatu, lortzeke geratu direlako kategorien definizioa, ratioak zehaztea, baldintzen pleguak, 35 orduko lan-astea eta orduen kontsolidazioa”. Edonola ere, LABek bideoa zabaldu du sektoreko langileak zoriontzeko.\nELAk ere, sektorea zoriondu du “egindako borrokagatik eta lortutako garaipenagatik”. Sindikatu honen arabera “egindako greba egunak gabe ezinezkoa izango zatekeen puntu honetararte heltzea”. Hala ere, gainontzeko sindikatuak kritikatu ditu, haien “desmobilizazioak nabarmen eragin baitu hitzarmen honetan lortu zitekeen edukietan”, bere ustetan.\nDena den, pasa den ostegunean sinatu zen sektoreko hitzarmenaren aurreakordioa “garaipen handia da” ELArentzat, “sektorearen arazo propio askori erantzuten diena” baita sindikatu horren arabera.\nLAB sindikatuaren bideoa


Bergarako ezker abertzaleak dei egin du Espainiari ezetz esateko - Bergara - Goiena.eus\nBergarako ezker abertzaleak dei egin du Espainiari ezetz esateko\nAintzane Irizar 2004-01-30 10:23\nJende ugari elkartu zen aurreko zapatuan ezker abertzaleak egin zuen prentsaurrekoan. Martxoaren 14ko hauteskundeen gainean egin zuten berba, eta hauteskundeok Espainiari ezetz esateko aprobetxatu behar ditugula adierazi zuten.\nZapatu eguerdian ezker abertzaleak egindako prentsaurrekoan, Espainiari ezetz izan zen gehien entzun zen leloa. Hain zuzen ere, martxoan Estatu mailan egingo diren hauteskundeak Espainiari ezetz esateko aprobetxatu behar ditugula adierazi zuten. Jose Luis Elkorok, Aitor Arantzabalek, Ainhoa Agirreazaldegik, Jose Mari Etxanizek eta Iñigo Herrerosek hartu zuten parte, besteak beste.\nEuskal Herriak gaur egun bizi duen egoeraz berba egin zuten; Euskal Herriaren markoaren gaineko eztabaida irekitzea lortu dugu, adierazi zuten. Dagoeneko, aldaketaz, autodeterminazioaz, zazpi herrialdeetaz eta herri galdeketaz berba egiten dela gaineratu zuten. Herri honen gehiengoa autodeterminazioaren eta aldaketa politikoaren alde dagoela adierazi zuten, eta baita erasoetatik babestuko gaituen aldaketa politikoaren beharra dugula ere.\nMartxoaren 14ko hauteskundeak, Espainiari ezetz esateko ezezik, Euskal Herriaren aitortzaren aldeko apustua egiteko ere aprobetxatu behar ditugula azaldu zuten.\nBestalde, aipatzekoa da arlo ezberdinetako jendea elkartu zela prentsaurreko horretan; azaldu zutenez, denek izan dute aukera ikusteko Espainiaren menpekotasunak zer suposatzen duen, eta horregatik bat egiten dutela prentsaurrekoan esandako guztiarekin.\nGaur, egubakoitza, Bergarako etxeetan jasoko duzuen Berrigara aldizkarian, akats bat egin dugu. Prentsaurrekoa Bergara Aurrerak egin duela jarri dugu hantxe, baina, hori ez da horrela; Bergarako ezker abertzaleak eman zuen prentsaurreko hori. Irakurleoi eta prentsaurrekoaren antolatzaileei eragozpenak barkatzeko eskatu nahi dizkiegu hemendik.


Etxean sentitu | iritzia | 7K - zazpika astekaria\nKaleak gureak direla esan diot, ez poliziarenak. Baina dagoeneko nire egia zartatuetan arrakalak ikusten ditu. «Ama, hori lehen izango zen. Orain ja kaleak ez dira gureak». Ni ere ez naiz hain patxadaz ibiltzen kalean orain, batzuetan arnasa eutsita ibiltzen naiz.\nEtxean sentitzea gauza handia da. Bizkarretik atea nola ixten den sentitu, zapatak erantzi, etxeko usaina sumatu, seguru sentitu, etxean sentitu. Baina etxea ez da etxea bakarrik. Etxea ez da gure bizitza besarkatzen duten lau pareta horiek bakarrik. Kalea ere bada etxea. Etxean sentitzea da zureak sentitzen dituzun kaleak zapaltzea, ezagunen agurrak bueltatzea, espero gabeko lagunak topatzea, hizketaldiak inprobisatzea, patxada sentitzea, lasai ederrean egotea.\nBeretzat kalea etxea izan da orain arte. Edozein paretatan pilota partida inprobisatu, azken-azken tantoa behin eta berriz jokatu, lagunekin petrilean eseri eta pipak jan, edozeinen bizikleta hartu eta bueltaka ibili, korrika egin, barre egin, elkar zirikatu, afaltzera igotzeko ordua behin eta berriz luzatu txirrinetik «mese, mese...» baimena eskatuz.\nGu ere horrela hazi ginen. Nire gurasoen balkoitik umetako nire lagun minaren balkoia ikusten nuen. Ederra zortea. Keinu bat urrutira eta bost minuturen buruan patinekin plazan ginen. Akordatzen zara? Plaza hartan baino seguruago ez ginen inon sentitzen, ez seguruago ezta askeago ere. Gurasoenetik zure balkoia eta gure plaza ikusten dira. Gu kalean hazi ginen eta auzoak hazi gintuen. Gustatzen zait gure etxeko txikiak ere antzera hazten ari direla ikustea. Orain arte, behintzat.\nBaina orain kolore guztietako poliziekin zorabiatuta egoten da albistegiei begira. Kalera atera ez den aste luze horietan, bereak ziren kaleak beste norbaitenak bihurtu direla sentitzen du. «Ama, birusak baino beldur handiagoa poliziek ematen didate». Aspaldiko partez atera gara eta arrastaka sentitu dut, «hor ere egoten dira poliziak?». Kaleak gureak direla esan diot, ez poliziarenak. Baina dagoeneko nire egia zartatuetan arrakalak ikusten ditu. «Ama, hori lehen izango zen. Orain ja kaleak ez dira gureak».\nBatzuetan isiltzea hobe da. Gustura esango nioke ni ere ez naizela hain patxadaz ibiltzen kalean orain, batzuetan arnasa eutsita ibiltzen naizela eta tristurak azkar bultzatzen nauela bueltan etxera, lau pareta arteko etxe horretara. Horren partez, «kaleak beti gureak izango dira», erantzun diot irmo samar, bera eta neroni konbentzitzeko bezala.\nHainbeste obeditu ondoren, oso garbi ez dauzkagun hainbeste arau bete ondoren, hainbeste beldur pasa ondoren, hain estu sentitu eta gero, hain mugatuta egon ondoren, hain zaurgarri eta ahul sentitu eta gero, kalean ibiltzen berriz ikasi behar dugula ematen du. Eta, seguruen, oraingo ibiltzeko modua ez da lehengoaren berdina izango. Haurrak ginela seguru eta aske sentiarazten gintuen plaza haren pareko kaleak eraikitzen asmatuko ote dugu sikiera.


Emakumezkoei historian ukatu zaien ikusgarritasuna eman nahian plazaratu ditu argazkiak Ainara Garcia Aranburuk - Noticias - Hernani\nEmakumezkoei historian ukatu zaien ikusgarritasuna eman nahian plazaratu ditu argazkiak Ainara Garcia Aranburuk\nEmakumearen istorioak, testigantzak, ohiturak eta ekarpenak espazio publikora ateratzeko eta historian ukatu zaien ikusgarritasuna berreskuratzeko helburua du lau argazkiez osatutako artelan multzo honek. Horregatik, emakumezkoak dira argazki guztien protagonistak. Irudi zaharrak eta oraingoak uztartzen dira Ainara Garcia Aranbururen artelan honetan. Ainara Garcia Aranburu Udalak Arte Sorkuntza sustatzeko bekaren 2017. deialdiaren irabazleetako bat da.\nEmakumezkoak dira Ainara Garcia Aranburuk herriko kaleetan jarri berri dituzten lau argazkien protagonistak. Historia ofizialak emakumezkoak ahaztuta eduki ditu mendeetan, eta gabezia hori artearen bidez murriztu nahian burutu du lan hau Garcia Aranburuk.\nEskuak izeneko argazkian, XX. mendean Hernaniko baserrietan ohikoak ziren txerri-hilketak islatzen dira. Horiek jai giroan ospatzen ziren eta emakumezkoen lana funtsezkoa izaten zen. “Gutxik eskertuko zuten, ordea, emakumeek egun osoan egindako lana. Eskuak odolez beteta, orduak pasatzen zituzten odolkiak, tripotxak, txistorrak, taloak eta gainerako jakiak prestatzen gizonezkoen gozamenerako”, adierazi du egileak. Irudi hau Urbieta kalean dago kokatuta.\nEmakume kirolariak argazkian Ezkiagako frontoian palan jolasten ari diren emakumeak azaltzen dira. Argazki honetan kirolean aritu eta aritzen diren ehunka emakumeen lanari ikusgarritasuna emateko xedea du. “Emakume kirolarien presentzia ia hutsala izan da euskal prentsa eta komunikabideetan. Hala izan da garai batean eta gaur egun ere antzeko egoeran jarraitzen dugu”, salatu du Ainara Garcia Aranburuk. Argazki hau kiroldegiko goikoaldeko fatxadan kokatuta dago.\nEmakume etorkinak argazkian kanpotik etorritako emakumeek gure jendarteari egiten dioten ekarpena aldarrikatu nahi du. Zaintza lanez arduratzen dira gehien bat eta, egilearen ustez, ez zaie merezitako errekonozimendua ematen. Argazki hau Plaza Berrin ikus daiteke.


Gaztaina-erre artean Almen eta Basabeazpikoak\nUdazken giro ederrean murgildu dira Aretxabaleta-Eskoriatzako Almen eta Basabeazpi guneetakoak. Larunbatean Almeneko LH 3ko familiek arratsalde pasa ederra antolatu zuten Apotzan. Gaztaina erre goxoen bueltan, jolasak egin zituzten, haurrak nagusien aurka. Ilundutakoan linternak piztu eta Apotzatik behera jeitsi ziren elkarrekin. Arratsalde paregabea igaro zutela kontatu digute, udazkeneko eguzki hotza, danbolinen epeltasuna eta lagun arteko giroan! […]\nUribarrikoak naturarekin berdintasunean oinarritutako harremanetatik abiatuz, Naturan hezten\nErrespetuarekin eta jolasaren garapenarekin lotuta, naturarekin harremanetan balioak lantzeko, ostegunero naturara irteten dira Uribarriko haurrak. Joan zen ostegunean eta atzo, Monterron parkean egon ziren. Eremu naturala eta ikastolaren arteko harresia apurtzea da helburua; natura ikastolara ekarri, eta natura ikastolara eraman. Finean, natur eremuetan ematen den ikaskuntza prozesuan natura baliabide pedagogiko nagusia bilakatzea, eta haurra eta […]\nGaztelupeko batxilergokoen irteerak\nGaztelupeko batxilergoko giza zientzietako, ibilbide teknologiko, zein zientifikoko ikasleek azaroaren 2an irteera ezberdinak burutu zituzten. Ibilbide teknologikokoek, teknologiako arloan ematen dena eta errealitearen arteko erlazioa ikusteko eta etorkizuneko lan mundua ezagutzeko asmoarekin Ikerlanera egin zuten bisita. Osasun zientzietakoak, Zumaiara Flyscha ikustera joan ziren, eta ondoren, irteeraren gaineko erakusketa egin zuten ikastolan. Giza zientzietakoak, berriz, […]\nOnki Xin PROIari amaiera emateko, BATUkoen bideo-deia Ane Irazabal kazetari arrasatearrarekin\nLH 5 eta 6ko ikasleak, Onki xin Gurera proiektuari itxiera emateko, Ane Irazabalek zuzendutako “Awlad, hesiak gainditu” dokumentala ikusi zuten. Bukatzeko, kazetari arrasatearrarekin solasaldi interesgarria izan zuten bideo-dei bidez, eta dokumentalari buruzko galderak egiteko tartea izan zuten. Aurtengo ikasturteko Onki Xin Gurera PROIan migrazioa landu dute ikasleek, eta Anek dokumentalean jorratu duena erabat lotuta dago […]\nGurutze Gorrikoen bisita Lanbide Heziketako Osasun Larrialdietako zikloan\nDebagoieneko Gurutze Gorrikoak izan ziren Osasun Larrialdietako erdi mailako zikloan, pasa den ostiralean Ferixaleku gunean. Egiten duten lana aurkezteaz gain, Kong kamila erabili eta anbulantzia barrutik ezagutzeko aukera izan zuten ikasleek. Gurutze Gorrian bolondres lanak egiten dituen Mikelek ere, La Palmako sumendian bizitakoaz hitz egin zien ikasleei. Argazkiak.\nLesbos eta Atenaserako oinetako pilo bat bildu ditugu!\nAste honetan Ikastolan bat egin dugu Zaporeak erakundeak antolatu duen “Jantzi Negua” ekimenarekin. Oinetakoak bildu ditugu, Greziako errefuxiatuen kanpamenduetara eraman ahal izateko. Negua gogorra izaten da inguru hartan ere, egin ditzakegun ekarpen guztiak eskertuko dituzte. Pilo bat izan dira Ikastolan bildu ditugun oinetakoak. Mila esker komunitate guztiari!\n7 / 172« First«...56789...203040...»Last »


barren.eus - Andoni Mugertza: “Egoera larria da, ez dakigu animaliak kendu edo zer egin”\n• Ekitaldi publikoak debekatuta daude momentuz, eta ezin jakin udan jairik izango dugun gure bueltan. Nola eragiten dizue egoera horrek zuei?\nEragin? Guri kalte handia ekarriko liguke jairik ez ospatzeak, eta kezkatuta, oso kezkatuta gaude. Ez dakigu zer izango den, eta galderak besterik ez dauzkagu, erantzunik ez datorrelako inondik. Ezetz garbirik ez daukagu, baina baietzik ere ez, eta hemen gaude, zer egin asmatu ezinda. Mutrikutik esan digute Madalenak ez direla ospatuko ziurrenik eta irailean Kalbarixoko jairik izango ote den ez dakigu. Soraluze, Azpeiti, Villabona... herri askotako plazetan izaten gara gu uda-sasoian, eta orain denak daude kolokan. Eta gu hortik bizi gara. Guk diru-sarrera hori gabe ez daukagu plazarako ganadua mantentzeko modurik. Eta mantendu ezin badira, hiltegira eraman beharko ditugu derrigorrean, baina hilda ere ez dugu apenas etekinik lortuko, gure behi hauek okela askorik ere ez dutelako eta harakinek ez dituztelako nahi. Egoera, beraz, larria da. Ezinegon handiarekin bizi dugu. Ez dakigu animaliak kendu edo zer egin. Diru-sarrera hori gabe noiz arte eusteko moduan gaude ganaduei? Eutsi, eustearren, eusten diozu, baina gastua da, eta geu ere etxetik bizi gara. Tailerrean moduan da hemen ere. Lana dagoenean 200 langile jardungo dira lanean tailerrean, baina lana erdira jaisten bada, langileak kendu egiten dira, ezta? Bada, hemen, berdin. Luze eusteko ez gaude, baina orain buru batzuk kenduz gero, eta gero handik edo hemendik deitzen badigute? Ez da erraza asmatzen. Sasoi honetan aurrekontuak-eta lotzen egon beharko genuke, ekainetik aurrera plazaz plaza hasteko. Elgoibarko Udalarekin ez gara jarri harremanetan oraindik, baina sanbartolomeen aurretik datozen jaiekin ere ez dakigu zer izango den.\n• Bi hilabete hauetan ere kaltea igarri duzue?\nEz, ez horrenbeste. Orain hasten da gure sasoia. Ekainetik aurrera hasten gara plazaz plaza, baina aurrez egoten da lana. Plazara irtetea ere ez da mendian dauden larra-behiak hartu eta kamioian sartzea. Preparatu egin behar dira. Inori ez zaio gustatzen itxura txarreko ganadua ikustea, eta geuri gutxien. Plazan 5-6 bat lagun ibiltzen gara gutxi gorabehera. Gure bueltako lagunak dira, laguntzera etortzen direnak, eta eskertu behar izaten zaie haiei ere. Aldi baterako enpleguaren aldi baterako erregulazio espedienterik (ABEE, ERTE) eta halakorik ez dago gurean. Mugimendua hastea komeni zaigu guri. Ganaduarekin lan egiteak badu beste kontu bat ere gutxi aipatzen dena. Urteetako lana izaten da arraza zaintzearena. Beti ibiltzen gara apartatzen: hau alferra da, beste honek jotzera egiten du, beste hau zintzoa da... Genetika zaintzea ere badagokigu, eta hori buru batzuk kenduz gero, eten egiten da, eta hori asko kostatzen da gero errekuperatzea. Bestalde, ganadu hauek dira gure ingurunera ondoen moldatzen diren abereak, eta natura eta bioaniztasuna mantentzeko ezinbesteko eragileak ere badira, mendia garbi mantentzen laguntzen dutelako.\nHamar dira Hego Euskal Herrian jaietako ikuskizunetan, -500 bat zezen festetan parte hartyzen dutela kalkulatu dute, tartean San Bartolomeetako sokamuturrean-, aritzen diren ganaduzaleak; bederatzi Gipuzkoan eta bakarra Bizkaian. Hamar ganadutegiotan banatuta 1.000 abere suhar daude guztira, eta guztira 300 hektarea lurzoru erabiltzen dituzte.


Transposatutako matrizea: definizioa, propietateak eta ariketak ▷ ➡ Ezagutu linean ▷ ➡\nTransposizio matrizea: definizioa, propietateak eta ariketak\nA matrizearen transposizioa A-ren elementu berdinak dituen baina beste posizio batean kokatuta dagoen matrizea da. Lerroen elementuak A-tik transposizioaren zutabeetara modu ordenatuan garraiatuz lortzen da.\nBeraz, A = (matrizea) matrizea emandaij)mxn A-ren transposizioa A dat = (a 'ji) nxm.\ni: lerroan posizioa\nj: zutabearen kokapena\nunij: array elementua ij posizioan\nm: matrizeko errenkada kopurua\nn: matrizearen zutabe kopurua\nUnt: A-ren matrizea transposatu\nKontuan izan A matrizea mxn ordena dela, bere A transposizioa den bitarteant nx m ordenakoa da.\nAurkitu B matrizearen transposizio matrizea.\nEmandako matrizea 3 × 2 motakoa denez (3 ilara eta 2 zutabe), bere transposizioa 2 × 3 motakoa izango da (2 ilara eta 3 zutabe).\nTransposizio matrizea eraikitzeko, B-ren zutabe guztiak B-ren lerro gisa idatzi behar ditugut. Ondorengo diagraman adierazten den moduan:\nBeraz, Bren transposizio matrizea hau izango da:\nikusi ere: Matrizeak\n1 Transposizio matrizearen propietateak\n2 Matrize simetrikoa\n3 Kontrako matrizea\n4 Alderantzizko matrizea\n5 Vestibular ariketak feedbackarekin\nTransposizio matrizearen propietateak\n(At)t = A: propietate honek transposatutako matrize baten transposizioa jatorrizko matrizea dela adierazten du.\n(A + B)t = At + Bt: bi matrizeren baturaren transposizioa horietako bakoitzaren transposizioaren baturaren berdina da.\n(A.B)t = Bt . At: bi matrizen biderketaren transposizioa horietako bakoitzaren transposizioen produktuaren berdina da, alderantzizko ordenan.\ndet (M) = det (Mt): Transposatutako matrizearen determinantea jatorrizko matrizearen determinatzailea bezalakoa da.\nMatrize bati simetrikoa deritzo A matrizeko edozein elementurako a berdintasuna deneanij = aji Egia da\nMota honetako matrizeak matrize karratuak dira, hau da, errenkada kopurua zutabe kopuruaren berdina da.\nMatrize simetriko bakoitzak erlazio hau betetzen du:\nGarrantzitsua da kontrako matrizea transposizioarekin ez nahastea. Kontrako matrizea errenkada eta zutabeetan elementu berdinak dituena da, hala ere, zeinu desberdinekin. Beraz, B-ren aurkakoa –B da.\nAlderantzizko matrizea (–1 zenbakiarekin adierazita) bi matrizen produktua ordena bereko identitate matrize karratuaren (I) berdina den bat da.\nA. B = B. A = In (B matrizea A matrizearen alderantzizkoa denean)\nVestibular ariketak feedbackarekin\n1. (Fei-SP) A = matrizea emanda, non At haren transposizioa, A. A matrizearen determinatzaileat hau da:\n2. (FGV-SP) A eta B egoitza nagusia eta A dirat da A.ren transposizio matrizea bada, orduan A matrizeat . B nulua izango da honako hauetarako:\nd) x. eta2 = –1\n3. (UFSM-RS) Matrizea jakitea\nberdin transpose, 2x + y balioa hau da:\nNola batu eta kendu zatikiak?\nNola ikasi biderketa taulak


2021eko uztaila - Antzuolako Udala\nPandemiagatik, aurten ere ez da herriko jairik izango. Baina, uztaila osorako hainbat ekimen, jolas, antzerki, kontzertu programatu ditugu.\nOndorengo irudietan ikusi daiteke egitaraua.\n- Ekintza guztietan unean dauden osasun neurriak errespetatu behar dira.\n- Orientazio jolasak aforo mugatua dauka, 30 pertsonakoa. 30 pertsona baino gehiagok ematen badute izena, bigarren txanda bat osatuko da, beste 30 pertsonentzat. Bigarren txanda hau 11:30etan izango litzateke.\n- Puzgarriak eta gazteendako jolasak: Eguraldi ona bada sagasti auzoan zehar izango dira. Euria bada eskolako patioan eta frontoian banatuko dira. (espazio erabilgarriak baldintzatuko du zein puzgarri/jolas ipini ahal izango diren)\n- Hilaren 17ko kontzertuak: 19:00etan Bulego, 21:30etan Liher. Sarrerak baterako, besterako, zein bietarako hartu ahal izango dira.\n- Lore lehiaketan parte hartzeko izena eman behar da liburutegian. Izena ematen dutenen balkoiei argazkia aterako diegu eta hilaren 25ean kalean ipiniko ditugu ikusgai. Bertan gustokoena bozkatzeko aukera izango da. Irabazlea zein den bakarrik publikatuko da. Lehiaketan bi sari izango dira: bata irabazlearentzat; bestea parte hartzaileen artean zozketatuko da. (Irabazlea ezik). Izena emateko azken eguna uztailaren 9a.\nZinea: Dating Amber\nFilm irlandarra, euskaraz azpititulatua. Torresoroan, doan.


2021eko balantzea - Fucktotum\nFucktotum | 2022-03-05 22:29\nAurrekoa bezala, 2021a ere urte berezia eta oso gogorra izan da. Oztopo guztien gainetik, ordea, gure kantariek beren lanak aurkeztu dituzte. Gainera, kontzertuak antolatzera ausartzen diren guzti haiek ere omenaldia merezi dute. Urtez urte eta mendez mende aurrera daramagun erresistentzia kolektiboak aurrera bidean esperantzak eman dizkigu, gure hizkuntzan sortzen diren adierazpen kulturalek jasotzen duten maitasuna eta sostengua direla medio. Artista gazte berri mordoa ekarri digu 2021 honek ere (Idoia Asurmendi, Intza), eta duela gutxi hasitakoen arrakasta ikusgarriak (Olatz Salvador, Liher, Amak, Huntza) disko zein kontzertu formatuetan bere potentziala begien aurrean jarri digu.\nKantari klasikoek ez digute hutsik egin aurten ere (horra hor Urko, Txomin Artola, Gontzal Mendibil edota Ruper Ordorikaren lan berriak). Soinu bortitzenetan, Willis Drummonden pandemia garaira egokitutako formatu erdi-akustikoa, Rüdigerren ezusteko arrakasta, La Polla Recordsen agurraren ikuslego andana, Tropa do Caralloren bultzada, Rat-Zinger, Porco Bravo, Leize, El Drogas... Heavy Metal doinuak ere ez dira falta izan, batez ere Lotura taldeari esker. Stonerrak ere euskal rockaren historian bere lekua egiten jarraitzen du (Donostiako Lamiak eta Zestoako Rodeo taldeek argitaratu dituzten kantuak direla medio). Eta sailkatu ezineko artistak jenialtasun traza amaigabeak erakutsi dizkigute; Joseba Tapia, Maite Larburu, Joseba Irazoki eta Lagunak (hemendik aurrera JIEL)... e.a. Hard Rock eta Funky eskaintza garaiezina Ondarroako Laumono taldearen hirugarren diskoak eman digu. Eta dantza egiteko beste modu bat Anita Parkerrek proposatu digu, bere eskaintza lehergarriarekin. Zer esanik ez McOnak lekeitiarrena ere egundokoa izan dela.\nEta honela, gure eszena txiki eta magiko honetan, kontu zahar batek bere horretan darrai, ordea. Kontzertuetan sarrera ordaintzea tokatzen denean heltzen baitira erresistentziak askotan. Zer esanik ez, disko bat erosterakoan ere gauza berbera gertatzen dela, eta hor bai daukagula arazotxo bat. Gauzak horrela, euskal artista edo talde batek kantuak prestatu, grabatu, argitaratu eta zuzenean defendatzea ekintza heroiko bat ere bada. Hala eta guztiz ere aurrera egiten duten horiei miresmena adieraztea besterik ez zait geratzen. Biba zuek.\nBerria Egunkarirako hiru euskal disko eta atzerriko bat aukeratzeko eskatu zidatenez, hauek izan ziren:\nLiher “Eta hutsa zen helmuga” (Egilea editore/Liher Records)\nIdoia “Ilun eta abar” (Egilea editore)\nMcOnak “Bitakora” (Mauka Musikagintza)\nAtzerriko diskoa: Monster Magnet “A better dystopia”\nEuskal Musika Euskal Rock Idoia Liher McOnak Monster Magnet\n2020ko Diskorik onenak


Alaine Agirreren literatur gomendioak udarako\nIkasturtean zehar idazleen apalategietan kuxkuxeatu dugu; uztailean, berriz, haien uda-gomendioak eskainiko dizkizuegu. Nobedade, klasiko eta liburu kuttun bana aipatzeko eskatu diegu. Gaurkoan, Alaine Agirre. (Irudia: Kontraluz Studio; Agirrek utzitakoa).\nAlfonso Sastreren "Zutoin beltza"\nBooktegi proiektua irakurleon eskura uzten ari den ondarearen baitan aurkeztu du, berriki, Alfonso Sastreren Zutoin beltza (La columna infame, jatorrizkoan). Fito Rodriguezek apailatutako itzulpenaz gain, testuaren antzezpena ere ikus daiteke osorik sarean.\nKronika literarioak munduko hilerrietatik\nAlguien camina sobre tu tumba (Anagrama, 2021) kronika-liburua argitaratu du Mariana Enriquez idazle argentinarrak, zeinean biltzen baititu hainbat herrialdetako hilerrietara egindako bidaiak. Besteak beste, Donostiakoak aipatzen ditu.\n2020ko azarotik abendura bitarte, sormen-egonaldia egin zuen Nahia Zubeldiak Nekatoenean; orain bi aste, egindako lanaren lagin bat erakutsi zuen jendaurrean.\n1916an aurkeztu zuen Hugo Ballek Karawane poema fonetikoa. Ehun urte baino gehiagora, dadaismoaren baitan idatzitako testuaren oihartzuna ez da itzali.


Gizakien izaeraren hasieratik kontraesan ugari sortzen dizkigute. Desioa edo etika; egoismoa edo elkarbizitza; askatasuna edo zuzenbidearen artean aukeratu behar dugu? Posible al da bizitza mugarik gabe eta eroso bat eramatea beste pertsonei kalte egin gabe?\nMundu desberdina, azkarra eta korapilotsu honetan bakarrik naturaren presentziak lasaitasuna ematen digu. Bere harrizko orbainetan gure animali jatorria irakurtzen dugu.


To log into the private area fill in the form with your user name and password\nIturri Bira VI-ko itxiera ekitaldia\nGaur bukatu da Iturri Biraren 6. ekitaldia eta arratsaldean behar bezala ospatu dugu talde-lanaz eta kiroltasunez betetako astea. Kiroldegian bildu gara denok txalo bero bat eskaintzeko aurtengo irabazleei eta, bereziki, parte-hartzaile gutioi: 16 talderi, 213 jokalariei, epaile taldeari, kazetari taldeari, Eiffel dorreraren replika egin duten guraso taldeari eta hasiera ekitaldian gurekin egon zen David López txirindulari barakaldarrari.\nBaita ere, biziki eskertu diogu "La Barakaldesa" txirindularitza elkarteari urtero-urtero ekitaldi honetan ematen digun laguntza.\nEta eskerrik handiena eta maitasunez betetako besarkada bat gorde ditugu Josetxu Pedrosarentzat, dagonenean dagoela, aurtengo 6. ekitaldi hau bere omenez egin baitugu.\nZoritxarrez, gaur gure errepideko txapeldunak ezin izan dute gurekin berton egon, baina teknologia berriei esker gure artean ere izan ditugu.\nJoane Somarriba, Frantziako Tourra irabazitako euskal txirrindulari bakarra\nDavid López, SKY taldeko txirrindulari barakaldarra, gaur Catalunyako Voltatik agurtzen\nHaimar Zubeldia, Frantziako Tour gehien lehiatu dituen txirrindulari euskalduna\nJon Uriarte (kazetaria)\n2018-2019 IKASTURTERAKO BEHIN-BETIKO ONARTUEN ZERRENDAK\nOnartuen eta ez-onartuen behin-betiko zerrendak.\nGogoratu apirilaren 11an bigarren eta hirugarren aukeretako plazak esleituko direla.\nITURRI BIRA VI\nGaur David López SKY taldeko txirrindulari barakaldarra izan dugu gure artean aurtengo Iturribirari hasiera emateko.\n6. ekitaldi honetan 213 iturrizale izango ditugu aste beteko lehian 16 taldetan bilduta. Baina ez dira eurak bakarrik izango. Berezko rola daukate ere gure seigarren mailako ikasleak lasterketaren epaile lanak egingo dituztenak eta baita ere gure bostgarren mailako kazetari ausartak eguneko albistearen bila ibiliko direnak.\nGuztioi animo, suerterik onena eta errespetuz eta kiroltasunez betetako astea izan dezazuen.\nEta David López-i gure eskerrik beroenak gaurko eguna gurekin konpartitzeagatik eta suerterik handiena opa aurretik daukan Italiako Giroan.\nSanta Ageda oraindik ahaztu gabe daukagula, jarraian datoz iñauteriak eta zeruari begira jarraitzen dugu.\nEguraldia gure alde izanez gero, 10:30etan irtengo dugu kalejiran, ohiko moduan San Bizente parketik eta, jarraian, dantzaldi txiki bat eskainiko dizuegu ikastolako kiroldegian (bestela, dena egingo genuke aterpean)\nOndo dakizuenez, aurten mozorroetarako aukeratutako gaia lanbideak dira eta dantzaldiari errematea emango diogu Luis Aguiléren kantu ospetsu batekin.\nAnima zaitezte denok, aitak, amak, aititeak eta amamak, ikasi abestia eta gurekin batera abestu ezazue.\nkaraoke bertsioan (musika bakarrik)\n6. mailakoek baestuta)\n(Entzun ahal izateko nabigatzaileak flash izan behar du gaituta)\nAi ze gogorra lan eta lan\negunero ohetik jaiki beharra daukat.\nBaina, hala ere,\nbeti jolasten Alkartun lagunekin.\nEskolako lanak nekatzen nau;\nbeti ariketak egin behar ditut.\nInauterietan gozatzen dut:\nmozorro pilo ta dantzatuko dugu.\nlagunekin, lagunekin, lagunekin.\n2018-2019 IKASTURTERAKO BEHIN-BEHINEKO ONARTUEN ZERRENDA\nOnartuen eta ez-onartuen behin-behineko zerrendak.\nGaur argitara ematen ditugun zerrendak behin-behinekoak dira. Martxoaren 14a arte erreklamazioak egiteko epea zabalik egongo da (erreklamazioak ikastetxeko idatziz aurkeztu behar dira zuzendaritzan)\nBehin-betiko zerrendak martxoaren 22an.\nAurten apur bat aurreratu zaigu Santa Ageda eta, 4an irten beharrean koplak abesten, 2an egin dugu. Zoritxarrez, eguraldiak ez digu batere lagundu eta gure kalejira egiteko asmoa bertan behera uzti behar izan dugu. Hori bai, animorik ez zaigu falta eta, kalean egin beharrean, usadioari jarraituta, Santa Agedaren koplak abestu ditugu aurten ere.\nGure Joseba Barakaldoko 2017ko Kirol Galan\nEUSKERAREN EGUNA, ABENDUAREN 3...\nHERE WE'LL COLLECT YOUR SUGGESTIONS / CLAIMS


07 otsaila, 2014 Ibilbidea, Ibilbidea 951\nSegura eta Zegama artean dagoen Segurako Kortaberria auzoa aitzakia hartuta, ia bederatzi kilometroko ibilbidea osatuko dugu. Luzea dirudien arren, erraz egiten da. Segurako plazatik irten eta Gain Argi auzora abiatuko gara, futbol zelai eta igerileku aldera. Ibilbidearen lehen kilometro parea maldan gora egingo dugu, Santa Barbarako ermita joateko bidean gora.\nHorretarako, igerilekuaren atzean dagoen bidegurutzean Pagamuño baserri aldera hartuko dugu. Metro gutxira, bidea bitan banatzen da, eta puntu horretan, harri txikiekin egindako bidea hartu beharko dugu. Berehala egongo gara zuhaitzez inguratuta.\nGalbiderik gabe bidean gora jarraitu behar dugu, berriz ere bidegurutze batera iritsi arte –azken asteetako eguraldiarekin, lokatza eta zuhaitzen bat edo beste ere badago lurrean–. Bidegurutzean aurrera eginda Santa Barbara ermitara joaten da, baina guk beheranzko bidea hartuko dugu. Metro gutxira, argi indar zutoin handien albotik, bista ederrak daude Segura eta Zerain aldera, eta ehizerako postu bat ere bai zuhaitz artean ezkutatua.\nLehen kilometroa parea gora egin ondoren, hemendik aurrera eta bidegorrira iritsi arte, maldan behera egingo dugu bidea. Bide guztia zuhaitz artean egiten da, eta tartean tartean Aizkorri eta inguruko mendiak ere ikusten dira. Naturaz gozatuz egingo dugu aurrera, txorien kantua eta errekatxoetako uraren soinua lagun.\nBeste bi kilometro pasatxo egin beharko ditugu Kortaberria auzoko lehen etxeak goikaldetik ikusi aurretik –ikusi bigarren argazkia–. Pare bat baserriren ondotik igarota amaituko da mendi pista, eta berriz ere asfaltoarekin egingo dugu topo.\nBertan hasten da Kortaberriatik behera joateko errepidea. Auzoko igerileku ondotik igaroko gara, eta auzoan behera eginda, txoko eder ugari ikusiko ditugu. Errepideko kurba denak jaitsita, Segura eta Zegama arteko bidegorrira iritsiko gara, Hirubide etxearen ondora. Segurara arte, bidegorriko bide lauan egingo dugu aurrera, erreka bazterretik. Plazara iritsita amaituko da Kortaberriko buelta.\n« «Luis Mariano abeslaria soldadutza garaian ezagutu nuen»\nOtsailaren 5ean jaioak »


Kalealdiak Bilboko kaleak eszenatoki bihurtuko ditu garagarrilaren 4tik 9ra bitartean - bizkaie.biz\nGaragarrilaren 4tik 9ra bitartean, Bilboko kaleak musika, jantza, malabare eta akrobatez beteko dira, Kalealdia Kaleko Antzerki eta Arteen Nazinoarteko Jaialdiaren hamabigarren edizinoan, hain zuzen be. Danetara hogeita bat konpainiek hartuko dabe parte festibalean. Aurten ekitaldi guztiak jarraian antolatu ditue, ohiko jaialdietan legez.\nKalealdiaren aurkezpena Foru Aldundiaren eraikinaren kanpoaldean egin dabe, eta bertan Ibone Bengoetxea, Bilboko Udaleko Kultura eta Hezkuntza Zinegotzia, Pedro Ormazabal, Bilboko Kalealdiaren zuzendaria eta Irina Petrescu, Institutu Frantseseko Zuzendaria izan dira.\nKalidade maila bikaineko egitaraua izango dau aurten be Kalealdiak, Ibone Bengoetxeak eta Pedro Ormazabalek prentsaurrekoan adierazo dabenez. Izan be, jaialdiak kaleko arte eszenikoetan ospe handia daben konpainien lanik barrienak eskainiko ditu. Bilbon izango diran hogeita bat konpainietatik Frantzia, Belgika, Ingalaterra, Katalunia, Galizia... eta beste makina bat lekutakoak dagoz. Euskal Herriko taldeen artean, nabarmentzeko modukoak dira En la Lona, Ganso & Cía, Markeliñe eta Gaztedi Dantzari Taldeak ekarri dituen proposamenak.\nHain zuzen be, Gaztedi taldeak hasiko dau garagarrilaren 4an aurtengo Kalealdia, jaialdirako beren-beregi sortutako Txangoan jantza tradizionaleko ikuskizunagaz. Erriberako merkatutik abiatuko dira parte hartuko daben 200 jantzariek, eta handik Arenalerantza joango dira. Santutxuko taldeak, ganera, 60 urte bete ditu aurten.\nKonpainia gehienek pieza eszeniko barritzaileak ekarriko ditue Bilbora, Ormazabalek azaldu dauenez. Hamaika diziplina ikusteko aukerea egongo da urian sei egunez: kaleko banda ibiltarien musikea, jantza bertikala, kaleko antzerkia, zirkua, clownak, malabareak, aireko akrobaziak, egitura mugikor handiekaz egindako ikuskizunak eta abar.\nGatxa da hainbeste ikuskizunen artean baten bat aukeratzea, baina Ormazabalek Delrevés konpainia kataluniarraren Repite conmigo jantza bertikaleko piezea izan dau gogoan. BBVAren eraikinaren aurrealdean egingo da ikuskzuna, Abandon. Lekua benetan be aproposa da. Ikusgarria izango da, nabarmendu dau.\nBilboko Institutu Frantseseko buru Irina Petrescuk Frantziako Génèrik Vapeur eta Kitschenette konpainien lanak aurkeztu ditu prentsaurrekoan. Urtarrilean zabaldu genduan zentroa, Bilbotik eta Bilborantzako zubiak eregiteko asmoz. Gure ustez, Kalealdia holango zubietako bat da, eta horregaitik pentsau dogu garrantzitsua dala alkarregaz lan egitea, azaldu dau Petrescuk. Génèrik Vapeur taldeak Bivouac kalejira ikusgarri eta zaratatsua aurkeztuko dau Kale Nagusian zehar. Konpainiarentzat kalea, espazio publikoa, inspirazinorako iturri eta eszenatoki da. Espazio publikoa beste modu batera ikusteko konbita egiten dabe beti, ganeratu dau. Kitschenette talde gazteak On pasen á table! eskainiko dau.\nKalealdiaren eszenatokiak Bilboko kale eta plazak izango dira, batez be kale Nagusia eta ingurua, eta Zazpi Kaleak. Ordutegi eta egitarau osoa jaialdiaren webgunean dago: www.bilbokokalealdia.com


Bartzelonako saltzaile ibiltariek euren denda maskarak eta mantalak egiteko lantegi bilakatu dute — Gaztezulo\nBartzelonako saltzaile ibiltariek euren denda maskarak eta mantalak egiteko lantegi bilakatu dute\nBartzelonako saltzaile ibiltariek euren denda maskarak eta mantalak egiteko lantegi bilakatu dute Saltzaile ibiltarien eta Top Manta-ren sindikatuak Bartzelonako Raval auzoan duen denda josketa lantegi bilakatu dute Ospitale Katalanentzat mantalak eta maskarak ekoizteko. https://www.gaztezulo.eus/albisteak/bartzelonako-saltzaile-ibiltariek-euren-denda-maskarak-eta-mantalak-egiteko-lantegi-bilakatu-dute https://www.gaztezulo.eus/albisteak/bartzelonako-saltzaile-ibiltariek-euren-denda-maskarak-eta-mantalak-egiteko-lantegi-bilakatu-dute/@@download/image/manteros-mascarillas.jpg\nSaltzaile ibiltarien eta Top Manta-ren sindikatuak Bartzelonako Raval auzoan duen denda josketa lantegi bilakatu dute Ospitale Katalanentzat mantalak eta maskarak ekoizteko.\nSindikatuak zehaztu du josteko zortzi makina eta euren oihal propioak erabiliko dituztela milaka maskara ekoizteko. Ekimen honetara batu da RobinHat txapel ekoizlea txano kirurgikoak egiteko.\nSaltzaile ibiltarien denda egokitu egin dute nahitaezkoa den 1.5 metroko distantzia mantentzeko langileen artean. Izan ere, saltzaile ibiltariak prezio altua ordaintzen ari dira koronabirusaren krisia dela eta. Kanpoan saltzen ibiltzen zirenak lanik gabe geratu dira eta askok arazoak dituzte alokairua ordaindu edota oinarrizko elikadura bermatzeko.\nLa Associació de Venedors Ambulants elkarteak elikadura banku bat sortu du euren oinarrizko beharrizanak asetzeko elikagai eta produktuak eman ditzan nahi duen orok. Horrela, banku honek 154 familiei lagunduko lieke eta kontu korronte bat, zein PayPal kontu bat ere ireki dituzte diru-laguntzak jasotzeko.


BioBilbao - Portal Cambio Climático de Bilbao - Portal Cambio Climático de Bilbao - Bilboko Udalaren nahia da herritarrak jabetu daitezela birziklatzeak duen garrantziaz Bilboko Udalaren nahia da herritarrak jabetu daitezela birziklatzeak duen garrantziaz – BioBilbao – Portal Cambio Climático de Bilbao\nBilboko Udalaren nahia da herritarrak jabetu daitezela birziklatzeak duen garrantziaz\nBilboko Udalak urteak daramatza edukiontziak jartzen Bilboko kaleetan, gero eta gehiago birziklatzea lortzeko asmoz. Era berean, laster jarriko dira uri osoan gai organikoetarako edukiontzi marroiak. Duela hamabost egun abian jarri zen beste zerbitzu bat herritarrek hondakinak birziklatu eta berriro erabili ahal izateko. Langilerik gabeko puntu garbi mugikorretan edo Bilbogarbi mugikorra deritzenetan, kalean edukiontzi aproposa ez dutelako Bilbogarbietara eraman beharreko zenbait material bota ahalko dituzte herritarrek.\nHorregatik, herritarren eskura ahal diren bitarteko guztiak jarri ondoren, orain “Birziklatu aitzakia barik” kanpaina abiatuko da. Kanpainaren barruan lau ekintza egingo dira herritarrak jabetu daitezen birziklatzeak duen garrantziaz, orain herritarren txanda dela azpimarratuta eta, horrela, Europak finkatutako helburuak betetzeko.\nKanpaina gaur hasiko da eta hiru hilabetean urian zabalduko da han-hor-hemen, oraindik birziklatzen ez duten pertsonak kontzientziatzeko. Kanpainan bost jarduera gauzatuko dira:\n“Birziklatu aitzakia barik” kanpainaren barruan gaur hasiko den informazio-kanpaina egingo da aurrena. 4 asteko iraupena izango du eta uriko hainbat lekutako Bilbobusen 20 markesina erabiliko ditu zabalkunderako euskarri moduan. Aste bakoitzean goiburu bat izango du:\n1. ASTEA: tamaina handiko gauzak (altzariak, tresnak, telebistak, ordenagailuak, etxeko tresna elektrikoak…) botatzeari lotutakoa. Urriaren 22tik 29ra bitartean.\nHelburua kalean tresnarik ez uztea da, horrela jokatuz gero, ordenantza ez dela betetzen aipatuta. Bilboko Udalak doako zerbitzua du atarietan jasotzeko herritarrek bota nahi dituzten etxeko altzariak, tresnak edo tamaina handiko gauzak. Nahikoa da 010 telefonora deitu eta hondakina adierazitako egunean eta orduan jaistea (ez sekula utzi edukiontziaren alboan).\nEdozelan ere, Bilbon hainbat jende dago zerbitzu hori erabiltzen ez duena; kalean uzten dituzte, edukiontzien alboan, bota nahi dituzten era guztietako hondakinak, inolako abisurik eman barik. Gizalegearen aurkako adibide garbia da. Jokamolde hori arau-hauste larritzat dago jota Udalaren ordenantzaren 156.3K artikuluan, 751 eurotik 1.500 eurora bitarteko isunarekin. Arazo horren ondorioz, tamaina handiko gauzak jasotzeko beste zerbitzu batzuk erabili behar izaten dira eta horrek gastu handia sorrarazten dio Udalari.\nHartara, lehenengo aste honetan kanpainak arreta berezia jarriko du herritarrak jabetu daitezen tresna horiek ez direla kalean laga behar.\n2. ASTEA: Gai organikoak bereizita jasotzea. KAIXO ORGANIKOA.Urriaren 30etik azaroaren 5era.\nBigarren aste honetan 2018. urte osoan egiten ari den gai organikoei buruzko kanpaina areagotu nahi da, edukiontzi marroia jarrita Bilboko auzo guztietan. Bosgarren edukiontzia 2019rako barruti guztietara hedatzeko konpromisoa hartu zuen Udalak. Konpromisoa bete ez eze, data aurreratu ere egin du. Azaroaren amaieran gai organikoetarako 1.500 edukiontziak Bilboko kaleetan izango dira. Modu mailakatuan egin da hori.\nGaiak bereizita jasoz gero, hobeto aprobetxatzen dira hondakinak, gai organikoa gehiago birziklatzen da, ingurumenerako, ekonomiarako eta osasunerako dituen abantailengatik. Sortutako hondakin guztien % 40 bat gai organikoak dira, hortik gure etxeetan behar bezala bereizteak duen leba. Horretarako jendeak kontzientziatuta egon behar du eta ahalegin handia egiten ari gara edukiontzi berria jartzen den auzoetan informazio-kanpaina trinkoa eginez, zalantzarik ez izateko gai organikoak zelan birziklatzen diren.\nKaixo Organikoa kanpainak puntu mugikorrak ditu, ibilgailu berezi bi, auzoetako kale eta plazetan. Ingurumenaren arloko hezitzaileak, hitzaldiak barrutietan eta bigarren aste honetako publizitate-kanpaina Bilbobusen markesinetan, herritarrak kontzientziatzeko eta animatzeko gai organikoak birziklatzera. Edukiontzi marroiaren kanpainarekin bat egiten duten pertsonek dohainik jasoko dute gai organikoak egoki birziklatzeko beharrezkoa den materiala: zakarrontzia, poltsa biodegradagarriak, txartel pertsonala eta birzikla daitezkeen produktu guztiak adierazten dituen imana.\nBilboko ahalik eta familia gehienek euren borondatez parte hartzea nahi da. Izena emateko 900 456 888 telefonora deitu daiteke(09:00-14:00, astelehenetik barikura) edo mezua bidali info@kaixorganikoa.com helbide elektronikora edota www.kaixorganikoa.com web orriaren bidez.\nZein hondakin bota daitezke edukiontzi marroian?\nJatorri begetaleko hondakin organikoak dira –kozinatuak ala kozinatu gabeak- edukiontzi marroian bota daitezkeenak. Esate baterako, hauek:\nfruta, barazki, lekale, ortuari, pasta, arroz, ogi, gaileta eta opilen hondakinak, baita fruta-hezur, lore eta landare-hondakinak, alpistea, ortuko hondakinak, belarra eta inausketen hondakin zatikatuak.\nSukaldeko paper, paperezko ezpainzapi, kartoizko arrautza-ontzi eta uhin-kartoi zikinak (garbi egonez gero, papera eta kartoia biltzeko edukiontzi urdinean bota behar dira).\nInfusio eta kafe-hondarrak eta infusio-poltsatxoak.\nFruitu lehorren azalak.\nZer EZ da bota behar?\nHaragi, arrain eta itsaskien hondarrak.\nOlioa eta bestelako likidoak.\nFardelak, konpresak eta gorotzak.\nXurgagailuko edo inarra pasatutakoan bildutako hondarrak.\nKonposta egiteko balio ez duten materialak: beira, plastikoa, metala, brikak,…\nArrautza-azala, gazta, etxeko animalien janaria.\nPlastikozko tapoiak, erretxinak.\nKONTUZ! Gai organikoa ezin da plastikozko poltsetan bota edukiontzira. Konposta egiteko balio duten poltsak, eta horiek bakarrik, erabili behar dira.\nEdukiontzi marroia barrutietan zabaldu denetik hainbat izan dira kanpainarekin bat egin duten familiak, 2017an 8.852 izan ziren eta 2018an, aldiz, 22.596. Gai organikoen bilketak ere % 125 egin du gora.\n3. ASTEA: Langilerik gabeko eta langiledun puntu garbi mugikorrei (Bilbogarbi mugikorra izenez ere ezagutuak) buruzko kanpaina. Azaroaren 2tik 12ra bitartean.\nDuela 15 egun Bilboko Udalak abian jarri du herritarrek birziklatzeko eta hondakinak berriro erabili ahal izateko zerbitzu berria: Bilbogarbi mugikorra izenez ere ezagutua. Puntu mugikor horietan kalean beren-beregiko edukiontzia ez duten gaiak botako dira eta egunero kokatuko dira uriko zenbait lekutan: Eskuko telefonoak, tabletak, musika-erreproduzitzaileak eta kargagailuak, pilak, inprimagailuetarako kartutxoak, bonbillak, CD/DVDak, erradiografiak, pinturak eta aerosolak, disolbatzaileak, metalezko ontziak, olio eta gasolio-iragazkiak, tonerra, botikak, erabilitako etxeko landare-olioak, motorren erabilitako olioa eta erabilitako zuntzak.\nPuntu mugikor horiek PLATAFORMA-ATOI bi dira, hondakin-mota guztietarako 12 zulorekin. Atoi batez garraiatuko dute goizean zehaztutako puntura eta egunaren amaieran hortik eramango dute. Ordutegia, astelehenetik zapatura, 08:00etatik 20:00etara arte izango da.\nHorrez gain, Udalak furgoneta bat erabiliko du uriko kaleetan. 56 geraleku izango ditu eta han ere utzi ahal izango dira edukiontzietarako ez diren hondakinak.\nLangilerik gabeko puntu garbi mugikorrak, Bilbogarbi mugikorrak ere deituak, ondoren zehazten diren egun eta lekuetan egongo dira:\nKarmelo eta Arsuaga kaleen artean\nOrain arte produktu horiek birziklatzeko Bilboko udalerrian dauden 4 Bilbogarbietako (Larraskitu, Zorrotza, Elorrieta edo Artxanda) batera eraman behar zituzten herritarrek. Zerbitzu berri hau Bilbok dituen 4 Bilbogarbi finkoen osagarria da eta lagungarria herritarrek, Bilbogarbi finkoetara ez joateagatik, gainerako hondakinetarako edukiontzietara botatzen zituzten materialak birziklatzeko.\nAste honetako kanpaina zerbitzu berri hau ezagutzera emateko eta herritarrak material-mota hau birziklatzera animatzeko da.\n4. ASTEA: Birziklatzearen onurak. Azaroaren 13tik 19ra bitartean\nBirziklatzeko kanpainarako Bilbobusen markesinak erabiliko diren azken aste honetan ohiko gauzetara estrapolatu nahi da, birziklatzeaz jabetu gaitezen. Honelako esaldiak ikusi ahal izango dira markesinetan:\nBilbon iaz 7.506 tona beira birziklatu ziren eta eragin hau izan zuen ingurumenean:\nEiffel dorrearen pisuko (9.007 tona) lehengaiak ateratzea saihestu zen.\n1.200 autok urtebetean errepidean zirkulatzean botatzen duten beste CO2 (5.036 tona) emititzea saihestu zen.\n16.677 MWh energia aurreztu zen, hau da, Bilboko etxeetan 15 egunetan kontsumitzen den elektrizitatea.\nBirziklatu ziren 23.970 tona paper, 7.990 metro kubo egur adina dira edota, bestela esateko, tamaina erdiko 614 zuhaitz gutxiago bota ziren.\n“Birziklatu aitzakia barik” kanpainaren barruan bigarren jarduera sartzen da, aurrenekoa areagotzeko: markesinetan egingo den informazio-kanpaina. Datozen egunetan 1.000 binilo jarriko dira gainerako hondakinetarako edukiontzietan (berde iluna, etxean birziklatzen ez den zabor guztirako), gogorarazteko debekatuta dagoela tresnak eta tamaina handiko gauzak (altzariak, tresnak, telebistak, ordenagailuak, etxeko tresna elektrikoak…) bertan behera uztea, hori ordenantza ez betetzea dela eta isuna dakarrela aipatuz.\nUri osoan zabalduta dagoen euskarri hori erabili nahi da herritarrei jakinarazteko zelan jokatu behar duten tamaina handiko tresnak edo hondakinak botatzeko orduan.\nBinilo horietan informazio hau ipiniko da: Bilboko Udalak doako zerbitzua duela atarietan jasotzeko herritarrek bota nahi dituzten etxeko tamaina handiko altzariak, tresnak edo gauzak jasotzeko. Nahikoa da 010 telefonora deitu eta hondakina adierazitako egunean eta orduan jaistea (ez sekula utzi edukiontziaren alboan).\nUrriaren 23tik azaroaren 21era bitartean kaleko beste informazio kanpaina bat egingo da “ikasi zelan birziklatu eta eraman kit hau” goiburupean. Ondo birziklatzeko etxean zer bereizi behar den azaltzeko hitzaldiak noiz eta non emango diren adierazten duten txartelak banatuko dira kalean.\nSolasaldi horiek barrutietako udaltegietan egingo dira eta amaitzen direnean pertsona bakoitzari Kit bat emango zaio, hiru poltsarekin, beirarako, papererako eta ontzietarako, eta edukiontzi bakoitzean zer produktu bota behar den adierazten duen imana.\nSolasaldiok 19:00etan izango dira eta ordubete iraungo dute:\nUrriaren 23an, Ibaiondo Barrutiko Udaltegian, La Bolsa eraikinean (euskaraz).\nUrriaren 24an, Ibaiondo Barrutiko Udaltegian, La Bolsa eraikinean (gaztelaniaz).\nUrriaren 25ean, Abandoko Barrutiko Udaltegian (gaztelaniaz).\nUrriaren 30ean, Errekaldeko Barrutiko Udaltegian (euskaraz).\nAzaroaren 6an, Basurtuko Barrutiko Udaltegian (euskaraz).\nAzaroaren 8an, Zorrotzako Barrutiko Udaltegian (gaztelaniaz).\nAzaroaren 13an, Begoñako Barrutiko Udaltegian (gaztelaniaz).\nAzaroaren 14an, Txurdinagako Barrutiko Udaltegian (euskaraz).\nAzaroaren 20an, Castañoseko Barrutiko Udaltegian (gaztelaniaz).\nAzaroaren 21ean, Deustuko Barrutiko Udaltegian (euskaraz).\nGai organikoak birziklatzeko kanpainarekin bat egiteko epea azaroaren 20an amaituko da. Laugarren jarduera honetan Bilboko Alkateak gai organikoak bereizita batzeko kanpainarekin bat egindako familien artean zozkatutako 8 tableta banatuko ditu. Tableta bat zozkatuko da barrutiko. 8 tabletak azaroaren 21ean banatuko dira Arabiar Aretoan.\nHerritarrak birziklatzearen garrantziaz jabetu daitezen Bilboko Udalak gaur abian jarriko duen “Birziklatu aitzakia barik” kanpaina trinkoa amaitzeko, birziklatzeari buruzko InfoBilbao eskuorriak bidaliko dira 150.000 etxetara. Bilboko etxe guztietan edukiontzi bakoitzean birziklatzen denari eta birziklatzeko moduei buruzko informazioa era didaktikoan biltzen duten eskuorriak jasoko dituzte.\nBILBON BIRZIKLATZEN DENARI BURUZKO DATUAK\n2017an 153.568,59 tona batu ziren udalaren gestiopean; horrek esan nahi du 443 kilo sortzen direla biztanleko eta urteko. 2006an, berriz, 517 kilo biztanleko eta urteko.\n2017an Bilboko birziklatze-tasa % 45,73 izan zen. Gaika, berriz, beiraren birziklatze-tasa % 65, paper kartoiarena % 52 eta ontziena % 30. Aurten gai organikoen bilketak % 121 egin du gora oraingoz eta uri osora hedatu da.\nBilbon iaz 7.506 tona beira birziklatu ziren. Iaz birziklatu ziren 23.970 tona paper, 7.990 metro kubo egur adina dira edota, bestela esateko, tamaina erdiko 614 zuhaitz gutxiago bota ziren.


Zuhaitz Gurrutxaga: "Soraluzetarrak harro egongo dira programa ikusten dutenean" - Soraluze - Plaentxia.eus\nZuhaitz Gurrutxaga: "Soraluzetarrak harro egongo dira programa ikusten dutenean"\nUbane Madera 2018-10-29 09:37\nZuhaitz Gurrutxaga aurkezlea saioa hasi baino lehen.\n2015eko urtarrilaren 4an sortu eta bosgarren denboraldia egin du ‘Herri Txiki Infernu Handi’ telebistako saioak. Soraluzekoa 97. kapitulua izango da; beraz, segituan beteko dituzte 100 kapituluak. Zerbaiten seinale bada hori; gainera, saioak oso audientzia-maila ona du, ETB1eko programen artean handienetarikoa. Zuhaitz Gurrutxaga Loiola (Elgoibar, 1980) da saioko aurkezlea, Mikel Pagadizabalekin batera.\n- Zer moduz Soraluzen?\nOso-oso ondo. Lan-taldea oso pozik gelditu zen eta neu ere bai. Soraluze bailarako herria da, eta ilusio bereziarekin joan nintzen.\n- Eta soraluzetarrekin, zela?\nDen-dena eman zuten, eta egia da, ez da topikoa. Jendea oso natural egon zen. Munetako Joxek elkarrizketa hasi baino lehen esan zidan: guk, ikusi, gustura ikusten juau beste herrietako programia igandero, eta geure herrira bazatozte, ba bateronbatek azaldu beharko jok, gero beste batzuk ikusi dezaten. Hori asko eskertzekoa da, ze ez da erraza guri - telebistari- baietz esatea, askotan lotsak eta urduritasunak tarteko izaten direlako. Horregatik, eskerrak eman nahi dizkiegu baietz esan zutenei, dena eman zuten, soraluzetarrak harro egongo dira programa ikusten dutenean.\n- Zein da saioaren ibilbidean gehien inpaktatu zaituen herrietako bat?\n-Ia-ia 100 saio egin ditugu. Herri bat esatea ez litzateke erraza. Niri ilusio berezia egin zidaten Mikel Pagadiren herrian (Villabonan) eta nire jaioterrian, Elgoibarko San Migel auzoan egindakoek. Oso-oso berezia izan zen, astero bizi duguna bizitzea nire auzoan eta nire auzoko frontoian. Oso hunkigarria izan zen. Hiru aste lehenago horretan pentsatzen ibili nintzen, nahi nuen borobil irtetea, nahi nuen lan-taldea, ETB bera eta auzoa pozik geratzea. Lan asko hartu nuen dena ondo irten zedin. Oso urduri ibili nintzen, baina emaitza oso polita izan zen, bizi guztirako izango dugun oparia da, bai auzoak eta baita nik ere.\n- Zer du programa honek halako harrera beroa jasotzeko?\n- Naturaltasuna eta egiazkotasuna. Batez ere, elkarrizketatzen dugun jendearena. Horrek konektatzen du edozeinekin, eta gaur egun naturaltasun hori lortzea oso zaila da. Denok, ni lehena, antzezten ari gara egunero, telebistan, kalean… Zaila da gu garena erakustea. Eta programa horretan askotan lortzen da egiazkoak izatea pertsonak. Askotan dira istorio oso sinpleak, baina hain sinzeroak dira, horrek konektatzen duela asko.\n- Hala ere, kostatzen zaizue euskaldunok umoretsu jarduteko gertu aurkitzea? Edo gehiago da erridikulua egiteko beldurra?\nEuskaldunok umorea ondo lantzen dakigu, bertsolaria da komedia erabiltzen duen figura handietakoa, eta pentsa zenbat dauden, zenbat gustatzen zaizkigun eta zenbat adar-jotze egiten duten. Baina besteek norberari buruz zer esango ote duten… horri beldurra izatea oso barruan sartuta daukagu; horregatik, normala da esatea: nahiago dut ez irten.\n- Zelakoa da zuen lana?\n- Erregalua da. Egiazki esaten dut. Neuk baloratzen ditut, batez ere, adineko jendearekin ditugun elkarrizketak. Ze mundua asko aldatu da urte gutxitan, eta adinekoak dira galtzear dagoen munduko zatiaren parte. Elkarrizketa horietan mundu horren berri ematen digute. Adineko jende horren testigantzak jasota, lehenagoko mundu horren zubi izatean ari garela sentitzen dugu, gaurko munduari lehengo hura transmititzen gabiltzala. Eta zorte handia da zubi-lan horren parte izateko aukera guri ematea. Gehituko nuke kalean sentitzen dugun maitasuna oso sinzeroa dela; batez ere, adineko jendearena. Adinekoei buruz nabil berriro, ze uste dut egiazkoenak eurak direla. Adinekoek lotsa gutxiago dute, egiak errazago esaten dituzte… eta ikusten da kalean topo egitean maitasun hori egiazkoa dela; horrek asko-asko betetzen gaitu.\n- Etorkizunean telebistan ikusten duzu zure burua? Ez duzu faltan igartzen futbolari izatea? Edo bakarrizketari? Edo musikari?\nNire burua ez dut ikusten futbolarekin lotuta. Musika-egile ere ez; gaztetan akaso ausardia gehiegi izan nuen horretan jarduten, baina esperientzia polita izan zen; hala ere, ez dut uste hori denik nire bidea. Saio honetan oso pozik nago, ez dakit zenbat iraungo duen edo ikusleak noiz arte egongo diren gurekin, baina jarraitu nahiko nuke telebistako lan honetan. Bestalde, bakarrizketari moduan ere asko disfrutatu dut, potentea da zeuk idatzitako zerbait defendatzea taula gainean. Hori ere badut buruan, baina ez epe motzera begira.\n- Besterik esan nahi duzu…\n- Bene-benetan nahi eskerrak eman nahi dizkiet Soraluzen hain ondo hartu gaituztenei. Frontoikoa momentua oso goxoa izan zen, 300 pertsonatik gora bildu ziren, ez dut gogoratzen saio bat horrenbeste aldiz txaloekin eta barreekin bideoak horrenbestetan moztu izana… Horrelako ostegunak pasatzen ditugunean ez da lanik. Eta pertsonaiak… Munetakoak, Pedrik eman zigun elkarrizketa bat hunkituko duena edozein ikusle Euskal Herrian… Benetan uste dut elkarrizketatuek herria leku onean utziko dutela, uste dut soraluzetarrak harro egongo direla errepresentazio horretaz. Nik lotura bereziagoa dut, gainera, bailarako herria delako, Karakatek bakarrik banantzen gaitu, eta oso espeziala izan da niretzat. Esan nahiko nuke ere Soraluze, Elgoibar, Eibar…industria herriak direla, eta agian askorentzat ez direla herririk politenak izango, baina arima dute, eta hori Soraluzeko saioan argi ikusiko da.


«Izugarria da bezeroek diguten maitasuna» - Irutxuloko Hitza : Irutxuloko Hitza\n«Izugarria da bezeroek diguten maitasuna»\nYarza burdindegiko Jose Mari Yarza (ezkerrean) eta Iñaki Lizarraga langilea (eskuinean), dendaren aurrealdean, Antso Jakitunaren hiribidea eta Azpeitia kalea gurutzatzen diren tokian. (Argazkia: Nerea Lizarralde / Irutxuloko Hitza)\nJose Mari Iarza\n62 urte. M. Yarza burdindegiaren arduraduna.\nAitak, Manuel Iarzak, ireki zuen denda 1958an, eta haren hiru semeek harekin ikasi zuten ofizioa. Aurretik, aitak Grosen izan zuen burdindegi bat: Yale.\nTopoz etortzen ziren lanera, Herreratik, baina, azkenean, Amara Berrira etorri ziren bizitzera. Seme zaharrenek erretiroa hartu dute, eta Jose Mari geratu da burdindegian.\nFaltan botatzen du kalean jende gehiago ibiltzen zen garaia: «Lehen, bulego, denda eta banku asko zeuden, baita industriarekin lotutako denda eta tailerrak ere. Pentsa, Telefonicako bulegoetan gutxienez 500 langile zeuden! Jende asko ibiltzen zen hara eta hona, mugimendu handia zegoen. Gainera, inguruko betiko denda asko itxi dituzte, oso gutxi geratzen gara. Rex eta Astoria zinemen garaiko giro hura ere desagertu da».\nAmaran gustura dago Iartza: «Auzo politagoak daude, baina hau oso erosoa da, erdigunetik gertu dagoelako eta zerbitzu asko dituelako».\nJendeak esaten die ez jubilatzeko, eta asko eskertzen diete egiten duten lana: «Izugarria da bezeroek diguten maitasuna», esan du irribarretsu.\nAmazon, saltoki handiak eta bazarrak lehiakide gogorrak direla, eta egoera zaila dela aitortu du, baina argi dauka zein den euren giharra: «Prezioekin ezin dugu lehian ibili. Gure ateak beti zabalik daude denentzat, eta gu beti gaude bezeroei konponbideak emateko prest. Guk irakasten diegu nola erabili behar duten dendan erosten dutena, eta nola konpon ditzaketen etxeko gauzak, informazio asko ematen diegu. Gainera, gaur egun Googleren itzultzailearekin eta telefono mugikorrekin dena errazagoa da, edonori lagun diezaiokegu». Burdindegi txiki baten beste abantaila bat, euren produktuak aleka saltzen dituztela, pakete osoa erosi beharrik gabe.\nAzken urteetan asko nabaritu du sukaldaritzari buruzko telebista saioek izan duten eragina: “Argiñanorekin hasi zen dena, eta ondoren, Masterchef-ekin. Sekulako iraultza ekarri dute sukaldeko tresnerian, eta bezeroek gero eta gehiago exijitzen digute”.\nBezero fidelenak inguruko bizilagunak dira, eta obraren batean lanean ari diren langileak ere joan ohi dira tresnak eta piezaren bat erostera, baina badituzte bezero gehiago. Bitxikeria moduan kontatu du lehen, autobus geltokia Pio XII.ean zegoenean, maletentzako giltzarrapo asko saltzen zituztela. Eta orain inguruko hoteletako turistek aterkiak erosten dituztela.\nIgarotzeko bide bat\n«Amara Berrira eta Erdialdera igarotzeko bidea da gune hau». Azken urteetan, ordea, beherakada nabarmena nabaritu du: «Aurreko espaloia zabaltzeko lanak egiten dira, baina uste dugu alde hau itzalean geratu dela, ahazturik». Halere, Morlansko bizilagunekin ingurua apur bat biziberritu dela uste du.\nKale honetako zirkulazioa gutxitzea eta mantsotzea nahiko luke: «Ondoan dugun bidegurutzea oso arriskutsua da. Behin, istripu baten ondorioz, auto bat sartu zen denda barruraino.